
Novaj libroj de “Impeto” 

Vladimir Samodaj. Esperanto kaj Vivo. - Moskvo: Impeto, 2010. - 248 
paĝoj, ilustrita. Kovrilo de Anastasia Baŝlikova. ISBN 978-5-7161-0212-5. 

La ĵus aperintan libron de Vladimir Vladimiroviĉ Samodaj esperantistoj ekcelis pli 
frue, ol ĝi aperis en librovendejoj. La kvanto de la venditaj libroj en junio superis tiun 
de lernolibroj kaj vortaroj. Cu strange? Tute ne, ja la aŭtoro estas konata kiel unu el la 
plej talentaj literaturaj stilistoj. Des pli, ke liaj verkoj, prozaj aŭ poeziaj, aperas ne tiom 
ofte. (La eldonita en 1999 “Ne nur legendoj, ne nur pri SEJM” preskaŭ tuj fariĝis 
bibliografia raraĵo). 

“Mi rakontos nur tion, kion mi bone scias-memoras, fojfoje pruvante tion per 
dokumentoj... Gi enhavas ankaŭ fragmentojn el mia neesperantista vivo. ... nenio el tiuj 
fragmentoj kaj epizodoj estas inventita, ĉio estas aŭtentika vero, eĉ se ne tro kredinda... 
verku viajn rememorojn dum vi vivas”, - sentencas la aŭtoro en la komenca ĉapitro 
“Nia nuntempo estos iama historio”. 

Sian antaŭparolon al “Esperanto kaj Vivo” akademiano Boris Kolker kronas per 
jenaj vortoj: “Okaze de la 75-jariĝo de Vladimir Samodaj, honora membro de 
Universala Esperanto-Asocio, mi deziras al li bonan sanon, pluan energion kaj multajn 
legantojn de tiu ĉi libro”. Restas por ni nur aliĝi al tiuj bondeziroj. 


Mikaelo Bronŝtejn. Dek tagoj de kapitano Postnikov. Romano. Dua 
eldono, reviziita kaj korektita. - Moskvo: Impeto, 2010. - 352 paĝoj, ilustrita, bindita. 
Ilustraĵoj de Anastasia Baŝlikova. Sur la kovrilo pentraĵo de Ivan Ajvazovskij. ISBN 
978-5-7161-0211-8. 

A1 la legintoj de la unua eldono la aŭtoro rekomendas tralegi ankaŭ la duan, ĉar la 
teksto estas konsiderinde reviziita kaj 
kompletigita per la plej grava parto de la 
materialoj, kiujn la aŭtoro akumulis dum la 
jarkvino. Diverslandaj esperantistoj sendadis al 
M.Bronŝtejn novajn materialojn pri Postnikov, 
kaj inter ili estas tre gravaj, kiel, ekzemple, la 
portreta foto de la protagonisto, aŭ Puŝkina 
“Mocart kaj Saljeri”, tradukita de alia grava 
rolulo de la romano, Vsevolod Lojko. (Ni notu, 
ke en la unua eldono anstataŭ Lojko verkis la 
aŭtoro mem.) Post apero de la ruslingva 
traduko la aŭtoro ricevis notojn ankaŭ de 
ĵurnalistoj-historiistoj, povis revizii la tekston 
ankaŭ helpe de tiuj notoj kaj uzi aldonan raran 
fotomaterialon pri la urbo Tihvin. 

Tiu bonkvalita eldono aperis en la jubilea 
jaro 2010 - la jaro de centjariĝo de la Unua 
Ruslanda Esperantista Kongreso. 

Aleksandr Ŝevĉenko (Moskvo) 


Mikaelo Bronŝtejn 

DEK TAGOJ 
DE KAPITANO 
POSTNIKOV 










ESPERANTO KAJ VIVO 



PRINTEMPO VENIS 


Printempo venis. Jam la sepdekkvina. 
La vivo daŭras. Gia tago fina 
Pliproksimiĝas... Tamen tiu tago 
Por mi ne estos katastrofa plago, 

Car estas ĝi natura fenomeno. 
Naskiĝo, vivo, morto - estas ĉeno 
De ĝeneralaj leĝoj de l ’ekzisto, 

Do malnecesa estus plora tristo 
Pro ĝia veno, ĉar jam vivas nova 
Generacio -juna, saĝa, pova 
Plenumi tion, kion mi ne faris, 

Ne povis aŭ banale fortojn ŝparis. 
Deziras mi, ke la genepoj junaj 
Ekzistu en kondiĉoj oportunaj, 

Feliĉu, pacu, en la rond’ amika 
Atingu ĉion kun sukces ’ efika. 


NOVA LIBRO 


Kaj mi plu vivu - ĝis la tago fina. 
Printempo venis. Nur la sepdekkvina... 


Eldonejo«lmpeto» 

impeto.trovu.com 


18.04.2010. 
Vladimir Samodaj 


MALFERME AL ESPERANTISTOJ 

La situacio, en kiu nun troviĝas REU, estas ambigua. De unu flanko, multo es- 
tis atingita, kaj plejparto de la multo estas merito de la ĵus demisiinta Estraro, kiu 
preferis nomi sin “teknika”. Tre gravajn aferojn sukcesis realigi M.Certilov, 
V.Seguru, R.Bolŝakov kaj J.Karcev, kaj mi sincere dankas ilin. Inter la ĉefaj farita- 
ĵoj menciindas la okazigo de REK en Sankt-Peterburg, la akiro de REU-oficejo, 
konstanta jura adreso kaj banka konto. Bone funkcias la retejo <reu.ru>, regule 
aperas “Bulteno de REU” (kiun lastatempe kompilis G.Kokolija). Sed samtempe 
ekzistas multegaj problemoj, kiuj postulas solvon se ne tujan, do sufiĉe rapidan. 
Tio bremsas laboron por estonto - estas tro da aktualegaj taskoj. Se ne plenumi 
ilin, neniu agado estas planebla. 

Ne estas agrable listigi malfacilaĵojn, sed ni estu honestaj antaŭ la membraro. 
Ekzistas financaj problemoj - malgraŭ ĝenerala sukceso, REK ne estis profita, eĉ 
inverse. Sed sen garantiita monsumo (almenaŭ ioma) ni ne povas eldoni, ekzemple, 
subtenajn materialojn por E-kursoj en diversaj urboj, sekve REU ne povas plani 
tiujn siainiciate. Same pri ekstera informado kaj multo alia. 

Krome estas librotenaj problemoj, kiuj malhepas uzadon de nia banka konto - 
ekzemple, peti subvenciojn (se ni ie petos kaj ricevos aprobon, ni devas havi sen- 
probleman vojon por ricevi realan monon). 

La retejo <reu.ru> fŭnkcias bone (dank’ al longa laboro de A.Grigorjevskij), 
sed ĝi bezonas aspektan modernigon (“redezajnon”) kaj aldonon de multaj infor- 
menhavaj paĝoj. 

Kaj simile. 

Kiel Prezidanto de REU mi vidas kiel plej ĝeneralan taskon de la nova Estraro 
prepari la Union por bona funkciado en estonto kaj provi fari la unuajn paŝojn nun. 
Ni devas organizi fmancan-administran flankon, ke la sekva Estraro (kiu ajn eniru 
ĝin, eĉ se la samaj homoj) klare sciu kion kaj kiam necesas fari pri la buĝeto, bi- 
lanco, oficejo ktp. Ni devas kompreni, kiujn servojn REU povas proponi al siaj 
membroj, inter kiuj (la servoj) la ĉefa estas Libroservo, bezonanta reformojn kaj 
revivigon. Ni devas multan atenton doni al reta agado - establi kelkajn novajn plat- 
formojn por informado, kunlaboro de E-kluboj kaj diskutado. Ni devas lanĉi tut- 
landajn diskutojn pri tre konkretaj temoj, aktualegaj por la movado. (La labor- 
planon vi povas legi ĉi-numere, p. 23) Kredeble fine de nia laboro dum la sekva 
jaro oni ricevos pli bonan Union, kiu funkcios pli bone. 

Krome estas aparta tasko. La Estraro de REU, pardonu la rusismon, devas esti 
“pli proksima al la popolo”. Ĉiu homo, havanta ideon aŭ demandon, povos tute 
facile kontakti la Estraron kaj ricevi bonvenigon aŭ respondon. “Malferme al es- 
perantistoj” estu la nova laborprincipo de REU. 

Oni scias, ke akiri altan postenon en E-movado estas tre facile. Sed estas ege 
malfacile meriti gratulojn ne pro elektiĝo, sed pro rezultodona laboro. Ni provos. 

REU: ni kune! 

Grigorij Arosev, Prezidanto de REU 


1 



LA DENASKULOJ RESPONDAS 

Ĉi-mimere ni pnblikigas la respondojn de Maja Loskutova (Ivanovo, naskiĝjaro 
1984) kaj Dmitrij Ŝevĉenko (Moskvo, naskiĝjaro 1985) al la preparita de REGo 
speciala demandaro por denaskaj esperantistoj. 

1. Kiu el la gepatroj (aŭ ambaŭ) instruis al vi E-on? 

ML: Mia panjo, Tatjana Loskutova. 

DŜ: Esperanton al mi instruis 1 ambaŭ gepatroj. 

2. Ĉu via patro aŭ patrino alparolis vin ĉiam ekskluzive en Esperanto aŭ fojfoje 
uzis ankaŭ la rusan lingvon? 

ML: Gis mia 7-jariĝo mia panjo alparolis min nur Esperante - por ne havi rus- 
lingvajn malfacilaĵojn en la lernejo (poste la alparolo estis alterna: ruse aŭ Esper- 
ante depende de situacioj). 

DŜ: Miaj gepatroj pli multe parolis kun mi en Esperanto kaj miaj geavoj ruse. 

3. Ĉu vi kontaktis aliajn plenkreskajn 
esperantistojn, estante infano? 

ML: Jes, dum E-renkontiĝoj kaj E- 
klubkunvenoj. 

DŜ: Jes. Multajn. Tio okazis en tendaroj, 
kluboj, kongresoj, kien veturigis min miaj 
gepatroj. Ankaŭ gaste al nia hejmo venadis 
multaj esperantistoj. 

4. Kiam vi ekkonsciis, ke vi parolas lingvon, 
alian ol la rusa, kaj kiamaniere vi klarigis tion 
al vi mem? Kiajn sentojn vi havis ĉe tio? 

ML: Esperanto estis “nia” lingvo. Lingvo, 
kiu ligas min kun mia panjo, niaj vojaĝoj, 
aktivaĵoj kaj distingas de aliaj personoj. Cio 
alia estis ekstera mondo, kie oni parolas ruse. 

Do, ekde la komenco ekzistis du paralelaj mondoj, du lingvoj... 

DŜ: Tio okazis, verŝajne, kiam mi iris al la unua klaso de la lernejo. Tie estis 
multaj ruslingvaj infanoj kaj instruistoj. La kono de Esperanto estis por mi io 
memkomprenebla. Krome, mi konis en la infanĝardeno kelkajn aliajn dulingvajn 
infanojn el (eks)sovetiaj respublikoj, kiuj denaske parolis la rusan kaj la lingvon de 
propra popolo, pro tio dulingveco ne estis por mi io eksterordinara. 

5 . Ĉu vi iam havis fortan deziron paroli ruse kun la esperantiganta patr(in)o? 

ML: Ne, eble nur senkonscie. Paroli Esperante estis nature kun mia panjo. 

DŜ: Verŝajne iam volis, sed mi ne certe memoras tion. 

6. Ĉu vi konas/memoras iujn infanajn E-lingvajn kantojn, versajojn, fabelojn? Ĉu 
la gepatroj instruis tion al vi? 

ML: Mi memoras ke irante al la infanĝardeno mi deklamis parkere: 


1 Ni ne instruis, ni simple parolis. - Elena Ŝevĉenko. 



Maja Loskutova 


2 












Hej, kienas vi sen laco, 

Kamarado Erinaco? 

Kion portas vi surŝultre? 

Portas mi da pingloj multe 
A1 sciuroj, tri fratinoj, 

Diplomitaj tajlorinoj. 

Dum minutoj kvin - trik-trak! 

Estas preta via frak’! 

Kun Sveta Gonĉarova (Sveta - 5-jara, mi - 
3-jara) ni kantis: “Saĝulo konstruis domon sur la 
rok’...” dum E-renkontiĝo en 1987 sur la scenejo 
antaŭ pli ol 100-persona publiko. Vespere antaŭ 
ol endormiĝi dum certa tempo mi ŝategis 
aŭskulti “La nigra kokino” (la aŭtoron mi ne ko- 
nas), kiun mia panjo devis legi dekon da fojoj. 
Dmitrij Ŝevĉenko Krome mia panjo ofte kantis al mi “Ne, ne, 

ne” (E-teksto de D.Lukjanec) kaj “Ni vojaĝas” (E-teksto de V.Silas). 

DŜ: Dum infanaj kongresetoj mi kantis infanajn E-kantojn, tamen mi apenaŭ 
povas rememori ilin. Miaj gepatroj legis al mi multajn infanajn librojn en 
Esperanto. Krome mia patrino verkis serion da fabeletoj pri malgranda leporeto kaj 
parkere rakontis ilin al mi. 


7. En kiu aĝo vi komencis legi en E-to? Kion nome vi tiam tralegis? 

ML: En la aĝo de 9 jaroj en la kastelo Greziljono. Nenion mi tiam povis legi 
krom la menuo. Tamen antaŭ ol veturi al Francio mi komencis deĉifri E-literojn laŭ 
la lernolibro de Istvan Szerdahelyi “Esperanto Internacia”. 

DŜ: Verŝajne tio okazis, kiam mi aĝis 6 jarojn. Tiam mi tralegis bildstriojn “La 
faraono”, “Steloj de Eger” kaj kelkajn pri Tinĉjo kaj Asteriks 1 . 

8. Ĉu vi povas rememori viajn infanajn ruslingvajn diraĵojn, en kiujn vi enplektis 
E-ajn vortojn, morfemojn, sintaksajn konstruaĵojn? 

DŜ: Probable jes. Sed ĉi-momente mi ne povas rememori ilin precize. 

9. Ĉu vi ofte sentis mankon de adekvataj E-vortoj en la ĉiutaga lingvouzado? Ĉu 
estis okazoj, ke vi mem inventis bezonatajn E-vorton, sen helpo de la gepatroj? 

ML: Ne, neniun mankon de vortoj mi sentis. 

DŜ: Ofte tio okazis. Mi ofte povis aldoni al la rusa vorto E-fmaĵon, aŭ male mi 
“rusigis” esperantajn vortojn. 

10. Ĉu vi memoras, ĉu kaj kiel la rusa lingvo malhelpis al vi paroli E-te? Kion 
konkrete vi memoras? 

ML: Gis la momento kiam oni ĉiam hejme parolis Esperante, la rusa lingvo 
nek helpis, nek malhelpis. Poste, kiam la rusa iĝis pli uzata, jes, ĝi ĝenis. Sed tio 
estas jam alia afero... 


1 Ni ne instruis ankaŭ legadon. Nia fdo komencis legi, post kiam li ellernis la anglan alfa- 
beton. Li demandis min nur, kiel legi la ĉapelitajn leterojn. - Elena Ŝevĉenko. 

DŜ: En la unuaj klasoj de la lernejo mi spertis “lingvan ŝokon”, kiu pliriĉigis la 
vortprovizon de mia rusa lingvo kaj malriĉigis la Esperantan. Kiam mi venis al mia 
unua Infana Kongreseto, mi komence preskaŭ ĉiufraze ne povis trovi en la kapo 
taŭgajn vortojn, sed post 2-3 tagoj mi jam flue parolis, rememorinte/lerninte be- 
zonatajn Esperantajn vortojn. 

11. Ĉu la kono de E-o helpis vin lerni aliajn lingvojn? 

ML: Jes, helpis al mi lerni la francan. Foje nesciante francan vorton mi prenas 
Esperantan radikon, aldonas al ĝi francan finaĵon kaj jen! 

DŜ: Ne. Mi pensas, ke utilus lerni komence pli malfacilan latindevenan lingvon 
(ekz. la germanan). Kiam mi lernis la anglan en la lemejo, mi longe pigris ellerni 
ĝian komplikan, kompare kun Esperanto, gramatikon, mi ne komprenis kial mi 
devas prononci vortojn malsame, ol ili estas skribitaj kaj krome mi ofte uzis 
ĉapelitajn leterojn en skribaj anglalingvaj ekzercoj. 

12. Kiom dafremdaj lingvoj vi nun posedas? 

ML: Fakte nur la francan, iom la anglan - laŭ nivelo de la lerneja programo 
pli-mapli. 

DŜ: Mi havas bazajn konojn de la angla, kiun mi lernis de tempo al tempo dum 
ĉirkaŭ 15 jaroj. Mi povas sufiĉe bone legi kaj kompreni eĉ komplikajn teknikajn 
tekstojn, sed mi ĝis nun ne komprenas ĝian gramatikon kaj preskaŭ ne kapablas 
paroli ĝin. Mi ankaŭ studis la ĉinan lingvon en la universitato, tamen mi konas ĝin 
baze kaj ege malbone. 

13. Kiamaniere vi ĝuas Esperanton kompare al viaj samaĝidoj neesperantistoj? 

DŜ: Eĉ en la nuna mondo, unuiĝanta per modernaj retoj, Esperanto restas bona 

rimedo kontakti homojn el dekoj da landoj, uzante unu lingvon. Esperanto- 
renkontiĝoj (konkrete internaciaj) “kunpuŝas” tiom da reprezentantoj de diversaj 
landoj, kiom ne havas ajna alia renkontiĝo de neesperantistoj. Mi ĝuas unikan 
globalan E-etoson kaj propran apartenon al ĝi. 

14. Ĉu vi iam proponis al viaj geamikoj lerni E-on? Kiel ili reehis? 

DŜ: Jes. Interese, malgraŭ la onidiroj, la plejmulto rilatas al Esperanto tre bone 
kaj eĉ ofte troigas ĝian potencon kaj influon. Multaj miaj konatoj komencis lerni 
Esperanton, sed mi havas dume neniun informon, ĉu iu el ili havas sukceson pri tio. 

15. Ĉu iam vi sentis konsterniĝon, kontaktante plenkreskulon, malbone posedantan 
E-on? 

ML: Jes, estas strange kiam persono pripensas por konstmi la frazon. Sed tio 
rilatas nur al komencantoj sendepende de ilia nacio kaj la lernata lingvo... 

DŜ: Verŝajne, ne. 

16. Ĉu iam vi sentis ĝenon, parolante kun esperantisto, kiu, ne estante denaskulo, 
posedas la lingvon pli bone ol vi? 

ML: Jes! Mi sentis tiun ĝenon. Post tio (kaj pro tio) mi komencis vigle legi E- 
literaturon por plialtigi mian lingvan nivelon. 

DŜ: Ne. Ekzemple, en mia universitato, mi pensas, studas/instruas 
eksterlandanoj, kiuj pli bone konas la msan lingvon, ol mi. Tamen ankaŭ tio ne 
ĝenas min. 

17. Ĉu vi sentis, ke la ekstemloj 
opinias, ke vi devas esti ĉionscia 
en la lingvo? 

ML: Jes, mi havas tiun senton. 

DŜ: Tio ŝajne neniam okazis. 

18. En kiu aĝo okazis via unua 
partopreno en E-aranĝo, kie vi pa- 
rolis ankaŭ kun aliaj esper- 
antistoj? Kiujn nome E-aranĝojn 
vi partoprenis en infana aĝo? 

Kiujn en la lerneja aĝo? 

ML: La unua E-renkontiĝo, 
kiun mi partoprenis, estis familia 
E-renkontiĝo. Gi okazis en 1986 apud Kujbiŝev. Poste sekvis kelkaj aliaj, sed pli 
ofte mi ĉeestis E-staĝojn en la kastelo Greziljono (Francio) dum mia lerneja aĝo. 
Krome mi partoprenis la Internacian Infanan Kongreseton en 1998 (Montpellier, 
Francio). 

DŜ: La unuan rusian E-aranĝon mi ne memoras. Mia unua eksterlanda E- 
aranĝo estis UK kaj IIK en Vieno. Tiam mi aĝis 7 jarojn. Miaj gepatroj veturigis 
min, en infana kaj lerneja aĝo, al pluraj dekoj da diversnivelaj E-aranĝoj. Inter ili 
estis ekzemple UK, IJK, IIK, SAT-kongreso, REK ktp. 

19. Ĉu vi, en lerneja aĝo, korespondis kun aliaj esp-istoj? 

ML: Jes, mi skribis leterojn al miaj eksterlandaj amikoj. 

DŜ: Ne. Eble mi sendis al iuj esperantistoj nur kelkajn bildkartojn dum la tuta 
lerneja aĝo. En la fino de superaj klasoj aperis Interreto kaj mi komencis 
korespondi. 

20. Kio helpis (aŭ malhelpis) vin resti ne nur E-parolanta, sed ankaŭ esperantiano 
(ja multaj denaskuloj ne iĝis esperantistoj)? Ĉu kontaktoj kun E-khibo, E-movado, 
partoprenoj en E-aranĝoj? Kion vi sentas en kompanio de esperantistoj? 

ML: Verŝajne, pli malpli regulaj partoprenoj en E-renkontiĝoj, kontakto kun 
aliaj aktivaj esperantistoj. Estante inter esperantistoj mi sentas min hejme (en ĉiuj 
bonaj sencoj de tiu vorto). 

DŜ: Verŝajne, tio estas unika etoso de E-aranĝoj, kiun forgesi ne eblas. 

21. Ĉu laŭ vi estus utile, ke denaskuloj unuiĝus en aparta komunumo (asocio, 
virtuala khibo, speciala retpaĝo aŭ forumo)? 

ML: Mi pensas, ke estus interese paroli inter si (dum E-renkontiĝoj, ekzemple), 
sed ne nepre unuiĝi en apartan grupon. 

DŜ: Ne. Apartismo ne estas bona afero. 

22. Ĉu vi dezirus ke viaj infanoj iĝu denaskaj esperantistoj? 

ML: Jes, kaj mi opinias tion tute natura afero. 


La 25-an de majo Dmitrij Ŝevĉenko 
(Moskvo) defendis kun perfekta noto dis- 
ertacion pri periodaĵoj en Esperanto. Tio 
okazis en la Rusia Universitato de Amikeco 
inter la Popoloj (Pocchhckhh YHHBepcHTeT 
/Ipy>K6Bi Hapouori). La oponanto/recenzanto 
estas fama esperantisto M.I.Isajev (doktoro, 
profesoro, akademiano de Rusia Akademio 
de Naturaj Sciencoj). Pliajn detalojn, fotojn 
kaj komentojn oni povas trovi ĉe: 
<http://www.ipernity.com/blog/55113/252420>. 
(esperanto-rus-informoj) 


5 




TRADUKU RIME PROVERBON - EVOLUOS LA CERBO 
Preface 

Mi petas ne rilati al miaj pritaksoj por la tradukoj kiel al iu definitiva aprezo. Tio 
estas ne pli ol mia persona, vere subjektiva, opinio. Se vi havas alian vidon de la 
pritaksitaĵo, bonvole skribu ĝin al mi. Tiel ni per komunaj fortoj pli bone kom- 
prenos la rasan proverbon kaj trovos laŭeble proksiman tradukon por ĉiu traktata 
proverbo. Sian pritakson de la unua tradukita proverbokvino sendis dume nur Svet- 
lana Konjaŝova, tiu mirinda homo, kiu, loĝante en profundprovinca vilaĝo de Fora 
Oriento, e-lerninte koresponde, sin levis e-kulture per abunda legado de e-libroj kaj 
e-kulturaj revuoj. (Ho ve, la urbanoj ne trovas tempon e-legi). Mi esperas, ke pli 
multaj sendos al mi sian pritakson de ĉi-tieaj tradukoj. 

Aprezo de S.Konjaŝova: (sinsekve de la 1-a loko ĝis la 5-a) 

La 1-aproverbo: S.Kotljarov, A.Gonĉarov, K.llutoviĉ, N.Neĉaev. 

La 2-a: S.Kotljarov, N.Neĉjaev, A.Gonĉarov, K.llutoviĉ. 

La 3-a: N.Neĉajev, A.Gonĉarov, K.llutoviĉ. 

La 4-a: N.Neĉjaev, A.Gonĉarov, K.llutoviĉ, S.Kotljarov. 

La 5-a: A.Gonĉarov, kaj egale taksataj en la 4-loko la variantoj de K. llutoviĉ, 
S.Kotljarov, N.Neĉjaev. 

Kaj nun ni vidu la tradukan oferton. Akceptu mian fojfojan amikan humureton. 

1. MysK h /Kcna - oflHa caTana. 

Anatolo Surnakin (AS): En geedzaparo - unu satanaro. 

AG: Neĝuste perceptitas la proverbo. Kial ne du satanaroj, aŭ ne tri? Ja temas pri 
la sama (oztHa h Ta >Ke) satano. La nerasoj tro malbone pensos pri ni, se niaj geed- 
zoj komparatas eĉ kun aro da satanoj. Eble temas pri la persona sperto de la 
tradukinto? 

Marina Kocarj (MK): Edzo kaj edzino estas la samaj diablo kaj diablino. 

AG: Estas simpla laŭvorta traduko, krom unu vorto satano , fakte ŝlosila, rasece in- 
sulta, kies (kiun) sencon ne indus anstataŭigi. La nocio diablo estas multe pli forta 
sence ol satano (Laŭ PIV: satano 1 Anĝelo, akuzanta la homojn kaj denuncanta 
iliajn kulpojn. 2 Ĉefo de la ribelintaj anĝeloj.) Krome mankas rimo. 

Viktor Laptev (VL): Samgrada pesto geedzoj estas; aŭ: Edzino kaj edzo kune estas 
bestio unu. 

AG: En la unua varianto nesukcesa vorto estas pesto kies senco superkovras la 
sencon de la ŝlosila rasa satano. Ja la pesto estas danĝerega por ĉiuj samlokanoj, 
sed ne la geedzoj, kiuj satanas ĉefe unu al la alia. En la dua varianto same plifortas 
la senco de la vorto bestio (PIV: 1 sovaĝbesto. 2 sovaĝinstinkta senbride perfor- 
tema homo) ol la bezonata rasa satano. Sed la e-vorto bestio estas, laŭ mi, pli prok- 
sima al la rasa camana ol diablo. Krome la vortordo en Esperanto ne estas plene 
libera, do la cifero kutime sidas antaŭ la vorto al kiu ĝi rilatas. En ambaŭ variantoj 
nur aludo al rimo. 

Svetlana Konjaŝova (SK): Edzo kaj edzino estas unuopinia kombino; aŭ: Edzo kaj 
edzino harmonias en sia kabano ili estas unu la tuto kiel satano. (la rusoj kiam in- 

sulte diras pri homo nomas lin “satano ”) 

AG: Cu la satanoj povas harmonii? Kiam mi tralegis la tradukojn mi “falis desur la 
seĝo” kaj kuris al la biblioteko konsulti la Dalj-proverbaron... plulegu ĉi-sube ĉe 
(post) KI. Nun mi nur notu la duan varianton tro longa por esti proverbo (konciza 
multondira diraĵo). 

Klara Ilutoviĉ (KI): Edzo kaj edzin’ - la sama vivdestin’ (komunaj zorgoj, prob- 
lemoj, sukcesoj, fiaskoj, kulpoj, ĝojoj, malfeliĉoj); aŭ: Edzo kaj edzin ’ - duonoj de 
unu kombin ’ (faras la tuton). 

AG: Absolute ne bezonatas la enkrampaj aldonoj, kiuj atestas la heziton de la 
tradukisto esti ĝuste komprenata. En ĉi kazo la hezito estas elvokita intuicie, ĉar la 
proverbo estas (plej unue) neĝuste komprenita, ĉar la tradukinto, verŝajne, kun- 
puŝiĝis nek kun la situacio proverbe respegulata, nek kun la apuduloj tion dirintaj 
por iu konkreta kazo. Mi ne vane diris enkonduke al la proverbo-tradukado, ke 
gravas la ŝlosilaj vortoj (kaj/aŭ ties senco) en la proverbo, ke ilin indas laŭeble lasi 
en la tradukaĵo. Kaj la termino satano laŭ PIV kaj aliaj vortaroj ne portas pozitivan 
sencon. Do, certe ne pri la destino temas (kaj ne pri la unuopinia kombino ĉe SK), 
sed pri la netrankvila situacio en la familio, pri la provo mallonge diri pri la mal- 
pacaj (kverelantaj) geedzoj. 

Do mi trovis en la Dalj-kolekto de rusaj proverboj la respektivajn du sinsekvajn (eĉ 
samliniajn) popolajn diraĵojn: “My>K n >KeHa o.ana ,iyina. My* h >KeHa o.ina 
caTaHa.” Sekve, temas pri du malsamaj, eĉ kontraŭaj, geedzaj statoj! Mi faris la 
eksperimenton. Unue mi demandis la sencon de la proverbo ĉe tri junulinoj diver- 
sloke laborantaj en la biblioteko. Ciuj tri respondis ion similan al la: edzo kaj edz- 
ino bone kunvivas... Poste mi telefonis al du mi-aĝaj virinoj kaj ambaŭ respondis 
pri la kverelaj geedzoj... La samon elscias ankaŭ mi tra miaj 70 vivjaroj. Se fajne, 
do mi plidetalu: kiam de ekstere oni provas difini, kiu el la kverelaj geedzoj pravas, 
post priparolo iu svingas manon kaj fine diras: “a.., My>K h >KeHa o.ina caTaHa”. 
Konkludo: se tradukanto sentas ian heziton ĉukompreni la proverbon nepre de- 
mandu ĉe la popolanoj, preferinde aĝaj, kiuj jam uzis (aŭ aŭdis uzata) la proverbon. 
Min mirigis la fakto ke la malpli aĝaj imagas la satanon ia “rozkolora” estaĵo... 
Sekve la tradukoj de KI kaj SK pli taŭgas por la alia Dalj-notita geedza interrilato, 
tiu proverbo eniris la sekvan tradukporcion. 

2. XopomaH “mmcjih” npHxo^HT “onocjiH” 

AS: Bona pensado postpripensado. 

AG: Absolute netaŭga traduko kun la misa rimo ad-ad. Mi konsilas al AS komenci 
legi e-versaĵojn, eĉ parkerigi iujn... La frazo de AS, se abstrakta, havas iun nebulan 
sencon ekster la proverbo. 

MK : Bedaiirinde, bona “se” alvenas nurpost malbona “jam”. 

AG: Estas normala transdono de la ideo sed kun plena perdo de ruseco kaj manko 
de rimo. 

VL: Post fin ’ de laboro ideoj bonas - de kio komenci laboron bezonus; aŭ: Ĉiam 
pensopli bona venadaspost labora krono; aŭ: Aperas ide’pli efika, kiam malfruas 
apliko. 

AG: La unua varianto estas malkonciza; la tria varianto estas konciza kaj plaĉa sed 

malbone rimas -iko/-ika. Videblas hasto de la traduko. La dua varianto estas 
konkurenckapabla, sed ĝin eblas plibonigi, forpreninte la pezigan sufikson -ad-. Ja 
la vorto ĉiam jam transdonas la sencon de ad-ado. 

SK: Bona penso kutimas viziti kiam malfruasprofiti; aŭ: Bona penso encerbiĝas en 
momento kiam jam pasis la evento. 

AG: La unua varianto estas tre bona. En la dua varianto, bonege rimita, mankas la 
“proverba muziko pro la longo”. 

KI: Bona (ĝusta inda, konvena, taŭga) penso malfruas al menso; aŭ: Ideo bona 
jam senbezona; aŭ: Problem ’ foriris - la solv’ ekspiris. 

AG: La plej trafa estas la unua varianto, sed la tradukanto devas mem elekti la taŭ- 
gan vorton ĉu bona ĉu ĝusta ktp. La du ceteraj variantoj nebule transdonas la ĝus- 
tan sencon de la rusa diraĵo. Bedaŭrinde neniu kuraĝis transdoni la fajnan ruseskon 
de la iom kriplaj vortoj Mbicm kaj onocm. Evidente ĉiuj pensis, ke ne eblas peri al 
alinacianoj la rusan menson. Mi subtenas la opinion, ke ĉio estas tradukebla, sed 
oni povas dume ne trovi la solvon. En laĵusa kazo mi proponus: Bona penso vostje 
venas ĉiam postje; aŭ: Bona pensjo malfruas al la mensjo. 

Mi ilustru per kelkaj elnotoj, ke oni senĝene kripligas e-vortojn, per tio trans- 
donante la bezonatan impreson aŭ efekton, zorgante, cetere, la kompreneblon: 

“Jis, jis, nutras ilin la patro ĉielo! tial la pasiroj elpistas la hordion kaj la per- 
drikoj bikumas la vinberojn...” [kompreneble, la leganto jam sciu la e-vortojn: 
pasero, hordeo, , bek(um)i, rim. de AG] (Moderna Kroatia Prozo, Zagreb, 1979, 
p,263, trad. Roger Imbert) 

“Karaj Kameratoj,” komencis Gadi, post kiam ĉiuj eniris kaj fermis la pordon. 
“Karraj kameratoj, ĉi tie vi vidi vian karran nofan kameraton, kiu veni nur en tie 
ĉi momento”. 

(Reuven Kritz, Freŝa mateno, eld. Libroj “Pura”, Israelo, 1967, p.68, el la hebrea 
trad. Ota Ginz) 

“Nu, kial li ne ridus, ankaŭ li estas homo ki'l ni ĉiuj, - protestas la viglega junu- 
lineto. - Ne li estas ia gen’ralo aŭ kap'tano, sed ĝuste Tito.” [loka parolmaniero, 
rim. de AG] (Branko Ĉopiĉ, La legindajpartizanoj, Saraevo, elbih, 1987, p.63, el 
la serba trad. Branko Miljko). 

“La barono von Botzenheim sidiĝis sur alŝovitan seĝon ĉe la lito de Svejk kaj diris: 
“Ĉeha soltat’, brava soltat’, kriplsoltat’ esti kuraĵsoltat’, multe ami ĉehin aŭstro.” 
... “Mi legi ĉjo en gazef, mi porti vin manĵeti...” [neflua lingvoposedo rim. de 
AG] (Jaroslav Haŝek, Aventuroj de la brava soldato Ŝvejk dum la mondmilito, eld. 
Kava-Pech, 2004, p.74, el la ĉeĥa trad. Vladimir Vana) 

Antaŭ jaroj mi esperantigis du rakontojn de Sukŝin, kaj dezirantoj vidi, kiel mi 
tradukis la popolajn diraĵojn, povas ricevi la rakontojn kun la mslingva versio. 

3. He HMeii cto py6jieii, a HMeii cto apy3eii. 

AS: Ne havu cent rublojn, cent havu amikojn. 

AG: Ni vidas simplan tradukon kun iomete stranga vortordo. Ne estas proverbo sed 
simpla frazo. 

MK: Vi ne havu centon da rubloj, havu vi la centon da amikoj. 

AG: Fidele laŭvorta traduko, sed necesus rimo (por plibona memorfikso) kaj prov- 



erba melodio. 

NN: Ne havu monujon tre dikan sed havu la rondon amikan. 

AG: Tre bona traduko, eĉ perdo de la ŝlosila vorto cent ne ĝenas min. La tradukaĵo 
havas ankaŭ la proverban melodion! Restas nur bedaŭri ke pro pezaj vivcirkon- 
stancoj al la irkutska e-poeto, nekonata e-movade, mankas tempo por la kre-laboro, 
ankaŭ por proverbumi kun ni. 

VL: Preferu aron de amikoj karaj, ol rublocenton aŭ dolaron. 

AG: Tute bona traduko, kaj la provo modernigi ĝin per la vorto dolaro estas 
laŭdinda. Sed ĝustas ne aron de amikoj, sed aron da amikoj, ĉar temas pri la 
kvanto. Kaj bonus plibonigi la rimon karaj - dolaron. Mankis al mia delonga iam- 
SEJM-a e-kunaktivulo Viktoro ĝisiri la rimon: ... ol centoj rublaj aŭ dolaraj (ol 
miloj rublaj aŭ dolaraj). 

SK: Cent rubloj estas malpli efikaj ol cent konsiloj amikaj. 

AG: Tute bona traduko, sed estas eblo “alkroĉiĝi”. La konsilo ne plenvaloras 
amiko- n, ĉar amiko povas ne nur konsili, sed, kio pli gravas, ankaŭ prihelpi kaj 
kunanimumi. Krome nemso povas kompreni ke temas pri unu amiko, kiu donas 
cent konsilojn, kaj tio jam miskomprenigas la proverban sencon. 

KI: Cent amikojpli donas ol cent rublojproponas. 

AG: Tre bona traduko! Sed ne estas limo por la perfektiĝo: mi emas havi en e- 
versia proverbo la terminon havi kiu transdonas fajne pli da esprimivo ol doni - 
proponi. Kiam oni donas-proponas oni jam havas do cent amikojn. Sed havi-havigi 
cent amikojn estas pli defia tasko. 

4. He poŭ HMy apyroMy - caM b Hee nonafleuib. 

AS: Fosante kavonpor alia, vipensu: eble estos via. 

AG: Sufiĉe normala traduko. Tamen la dupunkto ne konvenas, ĉar la proverboj 
ĉefe uziĝas en la parola lingvo, kie oni ne sentas la dupunkton, nek aŭdas. Krome 
vipensu estas multe pli malforta ol ccuu... nonadeutb. 

MK: N efosu la kavon al la alia - ĉar mem vi trafos ĝin. 

AG: Se vi anstataŭ la metus la vorton iu, neniom perdiĝus el la senco, ĉar ne temas 
pri konkretaĵoj jam sciataj. Sekve superfluas la artikolo. La traduko bonas, sed ne- 
cesas havi rimon laŭ la kondiĉoj de nia traduklaboro. Kaj laste. Genis min la dua 
duono de la traduko, kaj mi saltis en PlV-on kaj trovis la kialon de mia ĝeno: PIV: 
mem... rim. 1 Estas rekomendinde meti ia vorton mem senperepost ia vorto, kiun 
oni volas emfazi. Iame lernejano mi neniam aparte lernis la regulojn de la msa 
lingvo. Tamen la diktaĵojn mi skribis preskaŭ senerare. La instmistino klarigis tion 
per la fakto, ke mi abundege legis ekde mia 6-jara aĝo. La panjo senrezulte 
“militis” kun mi, ĉar mi, ĝisatendante ŝian ekdormon, tuj piedpintis en la kuirejon 
kaj gluis la okulojn al libro. Ankaŭ en la kazo de esperanto mi ne legis-lernis la fa- 
jnaĵojn de e-ĝramatiko (ĉe Waringien k.a.), sed sentas la lingvon dank’ al la abunda 
e-legado. 

VL: Nepreparu por iu kaptilon danĝeran - trafos mem sur ia denton feran. 

AG: Tre bona proverbo internacia. Sed ne laŭ msa menso, kiu tamen uzas kavon 
kiel ĉefan akson de la proverbo. Nia tasko estas transdoni la msecon, la msan 
pensmanieron. 

SK: Kiu fosas kavon por aliulo falos ĝin mem rezulte de 1’ manipulo; aŭ: Kiu fosas 
kavon por aliulo laŭ sia em ’, riskas fali en ĝi mem. 

AG: En la unua varianto ne klaras: pri kia manipulo temas? Cu la fosado mallerta, 
ĉu iu ajna manipulo? Ni iru al PIV: manipuVi 1 Funkciigi per uzo de la mano... 2 
trakti pli-malpli partie, nelojale. Do la vorto manipido ne respegulas la spirite mal- 
bonan agon de la fosanto... Vere bona estas la dua varianto, kvankam mi ŝatus pli 
mallonga la ĝiskoman parton por ke aperu ankaŭ proverba melodio... 

KI: Kiu al iu malbonon faras, tiu al si ĝin preparas; aŭ: Kiu pretigas por iu vene- 
non, tiu ricevos la saman malbenon; aŭ: Kontraŭ iu I’ atenco - sama la rekom- 
penco. 

AG: Ciuj variantoj estas neŭtrale bonaj, transdonas la spiritan rilaton al malbonfa- 
ranto. Sed forestas la rusa fosa kavo, respegulanta la tutan kosmon de tiu rasa no- 
cio: kavo por tombo (iuj etnoj ekz. ne enkavigas sed bruligas la mortinton), kavo 
(branĉmaskita) por kapti iun beston ekz. urson, sed ankaŭ homon ktp. Transdoni la 
rasan spiriton estas pli malfacile ol transdoni la nudan ideon... 

5. Mujibie ŭpaHHTCH - tojihko TemaTCH. 

AS: Nune, insidtante unu la alian, aminduloj kreis amuzadon sian. 

AG: Estas bona ekzemplo iomdiri pri la tradukarto. Ni tradukas proverbon tiel, ke 
alilingvano ne nur konu la enhavon sed ankaŭ havu la saman impreson kia en la 
rasa lingvo. E1 tia vidpunkto en la rusa duvorto MUJibie Opammcjt la vorto MUJibie 
nepre mildigas la sencon de la rekte tradukita insulti. (PIV: insulti 1 esprimi sian 
malbonhumoron per krudaj paroloj. 2 ofendi per malĝentilaj maldecaj vortoj). Mi 
substrekis (en la unua senco de insulti) la vortojn kiuj ĉi-proverbe neĝuste peras la 
atmosferon inter la gekaruloj, kaj la dua senco tute misprezentas la menciitan at- 
mosferon. Sed plaĉis al mi en la varianto de AS la vortoj aminduloj kaj amuzado, 
kiuj en la konvene plektita tradukaĵo ĝuste peras la rusajn sencojn de la vortoj. 

MK: De vespere geamantoj malpaciĝas - antaŭludo por amora nokto prepariĝas. 
Krome, estas tre malnova proverbo je la temo: Post milito venas paco: al geedzoj 
sur matraco. 

AG: Ambaŭ variantoj transdonas la ideon de la proverbo. Tamen! La unua varianto 
antaŭvidas nur vesperan malpacon, pri tiu limigo en la proverbo ne temas. Ambaŭ 
variantoj tro malproksimen, ĝis la matraco, impetas ne laŭ la rusa proverbo, kiu 
diras nur pri interŝanĝo de koleraj vortoj kiuj ne rezultigas malpacon (sed nur 
provizorajn emociojn). 

VL: Geamantaj kvereloj nur ĝidgas iliajn orelojn. 

AG: Tre bona traduko! Se iu volus perfektigi (kio eblas) ĝin, fara la frazon pli mal- 
longa. La vorto “iliajn” pezigas la koncizon, la melodion. Cu ne pli bonus ansta- 
taŭigi la vorton iliajn per la artikolo la - tuj aperas la bezonata proverba melodio. 
Pri la grave interesega rolo de la artikolo en e-to temos iam estonte. 

SK: Kverelo de geamatoj - amuzludo por rebonigo (de familia vivo) - preludo; aŭ 
Geamatoj per kvereloj amuzas sin kaj liberiĝas de rutin ’. 

AG: Tamen kaprompa tasko: kiu vorto pli bonas: ĉu geamantoj, ĉu geamatojl Se 
danci de la rasa vorto, do pli bonas geamatoj, ĉar la vorto mujiuŭ tradukiĝas 
ĉarma, aminda en vortaroj, kiuj ne ekskluzive ĉefas por tradukisto. Inter la vortoj 

amato, ĉarma kaj aminda estas palpebla diferenco, kaj neniu el ili fidele (laŭ mi) 
transdonas la sencon de la msa MUJihiŭ (eble karulo?). Feliĉe oni tradukas ne vor- 
tojn, sed frazojn, enhavon, ideon ktp. Ci tie la unua varianto tro pezas (pro la emo 
klarigi) kaj senrimas. La dua estas bone rimita, sed iom malproksimas de la msa 
nepra senco en la ŝlosila vorto meuiamcfi. 

KI: Geamantoj kverelas - la enuon forpelas; aŭ: Geamantoj konfliktas - distriĝem ’ 
tion diktas. 

AG: La unua varianto estas bone rimita kaj parte transdonas la sencon. Neĝuste 
ŝlosilas la vortoj kvereli kaj enuo . 

La dua - pli taŭgas kun la escepto, ke la vorto diktas estas iom scienceska, ĵurnal- 
ista, kiu rompas la popolecon de la esprimo. Ankaŭ konfliktas (tempo-longa ago) 
estas pala respegulo de pliforta mallongdaŭra emocio sub la msa vorto 'ApaiuiTcsf’. 
Ambaŭ variantoj estas bona bazo por iri al pli perfekta tradukaĵo. Pro la sufiĉa 
kvanto de la tradukantoj mi mem ne partoprenas tradukante. Sed sub la emocioj de 
nekontento pri la tradukoj el mia e-menso subite elvenis la jena esprimo: La 
gekaraj kolervortas - nur plezuron por si portas. Bonvole sendu al mi same ami- 
kajn kritikajn rimarkojn, ĉar nenio en la mondo estas tutece perfekta, ĉion ajn eblas 
perfektigi. 

Intertempe venis de du personoj aldonaj tradukvariantoj al la unua proverbokvino. 
Nenio malhelpas publikigi ankaŭ ilin. 

AS: Ĉe laboro senŝvita -fiŝ ’ ne estos kaptita. 

AG: Tute bona traduko! Estas transdonita la duala percepto: laboro-ŝvito. 

AS: Kudrilo estu via brako - kaŝita ĝi en fojna stako. 

AG: Laŭ mi estas mistraduko ne transdonanta la proverban esencon. La unua 
duono de la traduko estas brila komenco por iu nova proverbo. Ekz.: Kudrilo estu 
via brako - aperos da flikaĵoj stako... 

KI: Kudrilo serĉata en fojnamaso faras abundon da embaraso. 

AG: Bona varianto. Sola alkroĉiĝo estas tre nuanca. En la msa la diraĵo estas im- 
perative-konstata kaj ĉe KI - pure konstata. Gi ne taŭgas por ekz. transdoni la spiri- 
ton de la rusa: Hy bot! Tenept hiiih uronKy b CTore ceHa... 

AS: Aleno en sako - manĝaĵ’ en stomako. 

AG: ??? Cu la tradukanto estis tiom malsata, ke la manĝaĵo tutegale elsaltos kiel 
aleno el sako?.. Malfacilas la diven’ - nuras ajna miskompren’! Ho, fakte, post 
ĵusdiritaj rezonoj, mi rapide komprenis la tradukanton. Tre plaĉis al mi la tute 
ĝusta, sed ankaŭ tute humura percepto de (aliro al) la msa proverbo. Nia kolektivo 
bezonas AS-on kaj liajn humurajn tradukojn. Mi menciis la nocion “kolektivo” ĉar 
nome tion mi nun organizas. Nin unuigas la ŝato al la rusia saĝo proverbe es- 
primita, ni ĉiuj (ankaŭ mi) deziras lerni la tradukarton, ni ĉiuj deziras peri la rusan 
kulturon (perproverban) al aliaj nacioj. Mi menciis min organizanto, sed ne gvi- 
danto, kaj facile transdonos mian komentistan rolon al alia, kiam tiu evidentiĝos. 
En nia kolektivo enestas ankaŭ Garik Kokolija, kiu volontas disponigi la paĝojn de 
la revuo por nia laboro. 

AS: Seplumo naskis vorton - hakil’ neportos morton. 

AG: La traduko sufiĉe plaĉas al mi. Nur, se fajne aliri la rusan proverban ideon, la 
vorto “porti” estas sufiĉe malaktiva esprimilo de la rusismo, kiu egale donas ŝan- 
con kaj skribi kaj haki, sed ne porti. Krome, porti - al kiu? Laŭ mi (eraripova) ne 
nepre al la skribita vorto sed al io alia hakilo portas morton. 

KI: Por nmrdi skribitan vorton lmkilo ne havas forton. 

AG: Tre bona traduko! Se forpreni la gramatikan rusismon (por ) iĝos eĉ koncize- 
elegante: Murdi skribitan vorton hakilo ne havas forton. 

KI: Devigu stultulon preĝi al Dio - frakasos li ostojn de sia kranio. 

AG: Estas bona traduko, sed eblas pli bone, se montri per uzi la vorton “frunto”, ke 
la rusaj preĝante (preskaŭ) tuŝas la plankon per frunto, sed ne per aliaj partoj de la 
kranio. 

Libera tribuno 

KI: Anatolo, mi volas diri al vi, ke vi pravas: alia lingvo - alia homo kaj rilate al 
Esperantio tio tre bone videblas - ĝuste Esperanto montras tion, kiel, eble, neniu 
nacia lingvo. Esperanto faras homojn pli bonaj - verŝajne dank’ al sia interna- 
cieco, kiu sugestas komprenon de iu alia ne nur alilingva, sed ankaŭ ĝenerale mal- 
simila, nekutima, kun aliaj vivpercepto kaj vivmaniero. Tio timige mankas al mul- 
taj unulingvanoj. ... Inter esperantistoj estas multe pli bone ol inter la neesper- 
antistoj - dank’ al Esperanto. ... 

La trafan (laŭ mi) opinion de Klara mi konfirmas per la opinio de Irina Gonĉarova, 
esprimita 9 jarojn pli frue: Somere 2000 ĉe kunveno de aktivuloj en IvERo (apud 
Ivanovo) ties ĉeforganizanto Tanja Loskutova demandis ĉiujn: “Kial vi ĝis nun ne 
forlasis E-movadon? ”. Estis tre interesaj respondoj. Sed mi memoras tiun de Irina: 
“Mi sentas min en la movado kvazaŭ mi sidas en ovoŝelo - estas al mi varme kaj 
agrable. Mi estas en mia medio... Sed jen mi elŝovas la kapon kaj vidas kio okazas 
ĉirkaŭe... Mi teruriĝas, mi rapide reenŝoviĝas. Kaj denove mi spertas varmon kaj 
agrablon. Kial miforlasu tion? ” (REGo, JV° 5, 2001, p.l) 

SK: Mi provas traduki la proverbojn. Mi scias ke mankas ŝlosilaj vortoj kaj la rusa 
spirito. Nefacila estas la tasko, sed interesa. Netaŭgajn variantojn ne necesas pub- 
likigi. 

AG: Netaŭga varianto venis nur de samideano S.Tuljahov (enestis lingvaj eraroj). 
Aldone lia letero malfruiĝis por esti menciita en la respektiva n-ro de REGo. La 
netaŭgajn materialojn, en la senco ke mankas la rimoj aŭ ŝlosilaj vortoj, mi, por ke 
la aŭtoro sciu, dume mencios. Sed baldaŭ la netaŭgaj tradukvariantoj ne plu pub- 
likiĝos. E1 la nunaj tradukantoj plej bezonas e-lingvan legadon Marina Kocarj kaj 
iom Anatolo Surnakin. Fakte Marina povas altradukigi la tutan e-klubon en Kras- 
nodar. Se oni volas alproprigi la lingvon Esperanto oni multe legu en ĝi kaj parol- 
praktiku. Oni legu (ideale parkerigu) e-poeziaĵojn. Sen eksenti la e-lingvon mal- 
facilas ĝuste transdoni la rusan pensokosmon. 

Por doni sufiĉe da tempo pripensi la proverbojn kaj ties tradukaĵojn mi trovis jenan 
artifikon. En la aŭgusta numero ni ne traktos la tradukaĵojn, estu somera ferio. 
Sekve la sube donatan porcion de la proverboj vi “tradukmaĉu” duoble pli da 
tempo kaj mi tion ricevu antaŭ la 15-a de septembro. Ekde nun vi havos tutan du- 
kaj-duonmonaton por la pripensado. En la aŭgusta REGo publikiĝos nur la prover- 


12 



bokvino por la decembra-numera komento. 

Konsiloj. Antaŭ ol traduki proverbon kreu kelkajn mslingvajn situaciojn kie uze- 
blas la proverbo. Ce ajndubeto demandu al aĝuloj la koncernajn situaciojn. Nepru 
rimoj kaj laŭeblu la ŝlosilaj vortoj. Post la unua provo traduki ĉion lasu kaj forgesu 
por kelka tempo. Poste refreŝa daŭrigu la cerbumadon. 

1. Pcihct, a Ha pyKy iic'ihct. 

2. Fojib Ha BL>myMKH ropa3^a. 

3. Kto ,to .Tciicr oxoh, tot He cnHT h hohb. 

4. Jlvunic Bopoocii b pyKe, 'icm cnHHua b He6e. 

5. My* h >KeHa oflHa nyma. (Sufloro: pem al alinacianoj, ke tio postulas tempon da 
kuneco.) 

Alsendu rusajn proverbojn, kiujn vi ŝatus vidi tradukataj. 

Anatolo Gonĉarov (Krasnojarsk) <anatolog@mail.ru> 


LA KAVO DE LA MALSAĜULOJ 

Jen estas anekdoto pri la malsaĝnloj de Helem (urbeto en orienta Pollando, kie 
dum jarcentoj loĝis multaj judoj; laŭ la juda folkloro ili estis “tute ne saĝaj”). 

En la ĉefa enirejo al Ĥelem estis granda kavo meze de la vojo. Kiam la ĉaristoj 
kaj kaleŝistoj veturis tie nokte, la veturilo ĉiam eksaltis kaj tiam la pasaĝeroj ege 
suferis. Kelkfoje ili vundiĝis pro la batoj kaj tiam oni devis transporti ilin al mal- 
sanulejo. Kelkaj homoj eĉ mortis rezulte de tiu ĉi kavo. 

Iun tagon la urbestro kunvenigis la urban Konsilion de Saĝuloj por trovi solvon 
al tiu ĉi obstaklo. 

Tiam diris la direktoro de la malsanulejo: 

“Mi proponas starigi postenon de kuracisto ĉe la kavo por ŝpari la tempon de la 
veturigo al la malsanulejo kaj per tio savi vivon de multaj vundotoj.” 

Respondis la urbestro: “La ideo estas bona sed ne sufiĉe bona.” 

Diris la urba defend-oficiro: 

“Mi proponas starigi ĉe la kavo, dum 24 horoj, ĉaron kun la plej rapida ĉevalo, 
por ke ĝi rapide transportu la vunditojn al la malsanulejo kaj per tio savu ilian vi- 
von.” 

Respondis la urbestro: “La ideo estas bona sed ne sufiĉe bona.” 

Diris la urba inĝeniero: 

“Mi proponas konstrui novan malsanulejon apud la kavo. Tiel ni savos vivon de 
multaj homoj.” 

Respondis la urbestro: “La ideo estas bona sed ne sufiĉe bona. Mi havas pli bo- 
nan ideon: Plenŝtopi tiun ĉi kavon kaj fosi novan kavon proksime de la mal- 
sanulejo.” 

juda humuraĵo de Josef Shemer 

NOVA DIPLOMVERKO PRI ESPERANTO 

La 31-an de majo 2010 en Jekaterinburg 
juna studentino Arina Osipova diplomiĝis 
pri la temo “Propedeŭtika rolo de Esperanto 
en lernado de la germana lingvo”. Si studis 
en la Urala Stata Pedagogia Universitato 
(USPU), instituto de fremdaj lingvoj. 

Kiel rakontis mem Arina, jam profesia 
instruistino de la germana, ŝi lernis Esperan- 
ton antaŭ kvar jaroj, kaj kiam venis la tempo 
elekti temon de la diplomverko, ŝi decidis 
kunigi Esperanton kaj la studadon. Arina 
multe interesiĝas ĝuste pri propedeŭtiko, tial 
komence ŝi volis pristudi nur ĝin - kiel Esperanto ĝenerale helpas lerni lingvojn. 
Sed la dekanino de ŝia fakidtato estis ege kontraŭ Esperanto (“En la mondo estas 
tro da problemoj pri la normalaj lingvoj, kaj vi alŝovas la artefaritan!” - citaĵo). Do 
laŭ la dekanino oni povas okupiĝi pri Esperanto nur hobi-nivele. 

Tial la baza problemo estis trovi sciencan gvidanton de la diplomverko - peda- 
gogoj en USPU jen timis la temon ĉar nenion sciis, jen ne vidis sencon okupiĝi pri 
tio. Klariĝis ankaŭ, ke inter la lingvistoj ekzistas opinio, ke la propedeŭtika rolo de 
Esperanto estas memevidenta kaj oni ne devas ion ajn pruvi ĉi-rilate. Krome laŭ ili 
ne necesas enkonduki Esperanton en altlernejojn kiel devigan studobjekton, ĉar la 
latino tute bone plenumas rolon de Esperanto. 

Post la diplomiĝo Arina ankaŭ intencus fariĝi aspiranto, sed kun ĉi tiu temo la 
afero estas malreala. Si diris, ke antaŭ jardeko iu en USPU provis skribi sciencan 
verkon pri Esperanto, sed malsukcese. Kiel la gvidanton Arina ricevis instruistinon 
de la franca, kiu iam lernis Esperanton, sed rilatas al ĝi neserioze kaj krome ne re- 
gas la germanan (pri kiu ĉefe temas en la verko de Arina). Tial Osipova devis fakte 
labori memstare, la gvidantino helpis nurpri stilaj nuancoj kaj organizaj aferoj. 

Arina laboris dum du jaroj. Pasintjare ŝi analizis la E-rusan vortaron de 
A.Ŝevĉenko, kaj krome uzis etimologian vortaron de Esperanto, serĉante ger- 
manajn radikojn en E-vortoj. Osipova faris jenan eksperimenton: ŝi proponis al 22 
esperantistoj kun malsama E-lingvokono kaj nenioma rego de la germana dum 45 
minutoj traduki el la germana apartajn vortojn, frazojn kaj malgrandan tekston. 
Rezidte de la traduka laboro evidentiĝis, ke la hipotezo pri la propedeŭtika valoro 
estis plene konfirmita kaj la celo - atingita. 

Osipova ricevis plej altan poenton, la recenzo estis pozitiva, sen korektoj aŭ ri- 
markoj. La atesta komisiono ĝenerale rilatis neŭtrale, sed faris bazajn demandojn - 
kial Esperanto sed ne la angla, ĉu Esperanto helpis lerni la germanan, ĉu Esperanto 
estas ie lernata kiel studobjekto. Krome oni petis ke Arina diru ion en Esperanto. 

Do la brava Arina Osipova meritas admirojn pro persistemo, gratulojn pro la 
diplomiĝo kaj dankojn pro kontribuo al diskonigo de Esperanto inter lingvistoj. 

Grigorij Arosev (Moskvo) 

NI LUDU! 


Tiamaniere la frem- 


dlingva fakultato de Ulja- 
novska ŝtata pedagogia uni- 
versitato kaj Esperanto- 
klubo invitis urbajn loĝan- 
tojn al la 8-a Lingva Festi- 
valo. La invito estis farita 


per radio kaj kelkaj ĵurnaloj, 
per specialaj faldfolioj kaj 
per ruslingva ĵurnalo “Verda 
Teo”, kiu kutime aperas an- 
taŭ festivaloj. Tie oni rakon- 
du Maŝa-jprezentas la flagan alfabeton tas pri la festivaloj kaj E- 

kluba agado. Ciu festivalo estas dediĉita al iu temo. Ci-foje temis pri naciaj ludoj. 
Partoprenantoj povis ludi dum prezentoj de pli ol 40 programoj. Precipe sukcesis 
ludoj, preparitaj de Centro de mordva kulturo. 

Gaja estis prezentado de flaga alfabeto, kiun brile organizis studentinoj Marija 
Kondratjeva kaj Marija Matvejeva. Ili ellernis tiun “lingvon” dum Lingva Festivalo 
en Ceboksari kaj jam triafoje instruis dezirantojn. Ci-jare ili finos studi en la uni- 
versitato, tamen ili jam preparis anstataŭantojn. 

La unuan fojon estis prezentitaj la oseta, la nepala kaj la persa lingvoj. Nia 
gasto el Moskvo Loj Timle memorigis al ni pri la pola lingvo. 

Certe, la urba E-klubo estis aktiva. Jurij Karcev, Sergej Abramov, Dmitrij Sem- 
jonov estis gvidantoj tra la lando Esperantujo. En la Esperanto-salono oni povis 
ankaŭ rigardi albumojn pri kluba agado, fotojn, faritajn de ĝiaj membroj kaj niaj 
geamikoj el diversaj urboj, librojn kaj multajn esperantaĵojn. Krome niaj klubani- 
noj Oljga Sirotinina kaj Eljmira Kuĉatova prezentis la italan kaj la tataran lingvojn. 

Endas diri, ke tri 
tagojn antaŭ la festivalo 
okazis “Aŭstriaj Tagoj 
en la Uljanovska ŝtata 
pedagogia universi- 
tato”. Studentoj kaj in- 
struistoj de la frem- 
dlingva fakultato ak- 
ceptis gastojn el Aŭs- 
trio: Norbert Habelt, 

Aleksandr Burka kaj 
Iris Hoheneder. Ili par- 
toprenis la festivalon. 

Dum la festa malfermo 


ili salutis la publikon 
diverslingve, ĉar ĉiu el 


dancas la ensemblo “Van ” 

ili parolis kvar-kvin 
lingvojn. Bedaŭr- 
inde, dume ne Es- 
perante. Poste ili 
prezentis sian 

landon. 

La plej aktivaj 
estis studentoj de la 
germana fako de la 
fakultato, kiuj 
prezentis ne nur 
germane parolan- 
tajn landojn Ger- 
manion, Aŭstrion, 

Lihtenŝtejnon, sed 
ankaŭ la ĉuvaŝan, la 
tataran kaj aliajn tea ceremonio en E-klubo 

lingvojn. La estrino de la germanlingva katedro Oljga Rtiŝĉeva interese rakontis pri 
sia vojaĝo al Grekio. En teatra salono estis montrita fabelo de fratoj Grimm. 

Niaj konstantaj helpantoj estis studentoj el la urba sociala-pedagogia lernejo 
N 2 I sub gvido de Tatjana Lebedeva kaj studentoj de la teknika universitato kun Ol- 
jga Dmitrijenko (ambaŭ estas niaj eksstudentinoj). 

Tradician koncerton partoprenis niaj malnovaj geamikoj, ekzemple la danca en- 
semblo “Van” (Unio de rusiaj armenoj), kiu post kelkaj tagoj festis sian kvinjaran 
jubileon, en kiu E-klubanoj estis gastoj. 

Revenis el la armeo Dmitrij Porfirjev. Nun li instruas sporton en lernejo kaj 
dum libertempo gitarludas. Ni povis aŭskulti lin dum la adiaŭa koncerto. 

Pri nia festivalo ankaŭ eksciis studentoj kaj instruistoj de pedagogia lernejo en 
Tetjuŝi (Tatario) kaj proponis sian programon. Dum solena malfermo sonis rusaj, 
tataraj, mordvaj, ĉuvaŝaj kantoj en ilia plenumo. 

La duan tagon estis la unua leciono de Esperanto (Jurij Karcev) en Palaco de 
Libroj, kie situas la urba klubo. Krome estis montrita fdmo por komencantoj. Poste 
ĉiuj povis ĝui en la E-klubo ĉinan te-ceremonion, pri kiu nin informis Andrej Pet- 
rov kaj Lidija Pehtereva. 

Niaj gastoj dum du tagoj tradicie estis ĉeboksaranoj Tatjana Nikolajeva kaj 
Jevgenij Belkin. 

Nun en la klubo funkcias jam du malgrandaj grupoj (Sergej Abramov kaj Mar- 
garita Karceva kiel instruistoj): dimanĉe, kiel kutime, kaj merkrede, ĉar ne ĉiuj 
povas viziti kursojn ripoztage pro longa vojo. Jaŭde pri Esperanto okupiĝas 
daŭrigantoj, gvidataj de Jurij Karcev. Ni esperas, ke niaj vicoj plimultiĝos dank’ al 
Lingvaj Festivaloj. 

Margarita Karceva (Uljanovsk) 

fotoj de Julia Sivorotkina kaj Stepan Korsakov 

NACIAJ DIRAĴOJ E-VESTE 

parto 8 1 


KOREIO 

Sed kiam ŝi ekmontras koketemon, ĉiam mi tuj fariĝas indiferenta kvazaŭ mal- 
juna arbego sur montopinto. 

Bak Giŭan, tr„ La Espero el Koreio, 1992, 1, p. 4 

En la unua tago kutime hezitema kaj hontema li daŭre restas sola ĉe salonangulo 
kiel ŝrunipiĝinta silkraŭpo. Sed jam de la dua tago li energie iradis tien kaj ĉi 
tien, kaj fine saltadis, flugis... 

Sin Gjong-sik., or„ La Espero el Koreio, 1994, 5 

Li estis tre malriĉa. Por gajni vivorizon li ĉiutage iris profunden de la arbaro 
kolekti lignojn... 

Choe Taesok, tr„ La Espero el Koreio, 1992, 2, p. 12 

Emfazo devas esti sur “honesto”, ĉar en tiu ĉi jaro estas tre grave, ke vi ne sub- 
metiĝu al via kutima tendenco fleksi la veron. Se vi faros tiel... 

Bak Giŭan, tr„ La Espero el Koreio, 1992, 1, p. 11 

Se vi estas Tigro, estu dankema, ke vi havas tiel fortan senton de sendependeco, 
ĉar ĝi faros vin neŝancelite antaŭeniri tra kelkfoje malesperigaj tempoj en tiu ĉi 
jaro... 

Bak Giŭan, tr„ La Espero el Koreio, 1992, 1, p. 9 

Dum la guberniestro ricevis siajn gastojn kaj prezidis la feston... 

Cho SnngHo, tr„ Koreaj rakontoj (Cunĝjang, Seŭlo, Korea resp.), 1976, p. 22 
Mi karesis mian malkontentiĝon per penso, ke estas nur tri tranĉiloj. 

Choe Taesok, or„ La Espero el Koreio, 1993, 2, p. 13 

La spirito kaj ĝojo de la popolo de Goguryo estis levitaj ĝis la fino de la ĉielo. 

tr„ La Espero el Koreio, 1988, 7, p. 8 

La reĝo intencis establi la bazon de la militistaro ĉirkaŭ la buŝo de la rivero Ab- 
rok. 

tr„ La Espero el Koreio, 1988, 7, p. 7 

Sekvis fare de Choe Taesok la prelego pri vojaĝo al Fnnnlando kaj Orienta Eŭropo, 
kiu orientigis kaj instigis la ĉeestantojn aliĝi al la Tamperea UK en 1995. Do ko- 
menco kuntiras finon. 

or„ La Espero el Koreio, 1994, 5, p. 12 

Post la spuro de So Gilsu, d-ro kuracisto Kim Yung-myung el la UK en Valencio 
alvenis, portante al vjetnamiaj esperantistoj... 
or„ La Espero el Koreio, 1994, 5 

Ni koreaj esperantistoj ĉeestis [temas pri UK] kun granda atentoklino... 

tr„ La Espero el Koreio, 1993, 3, p. 10 


1 La antaŭaj partoj aperis en REGo NsJVs 2 (51) - 6 (55), 2009; 1 (56) - 2 (57), 2010. 

Mi do estu en loko aŭ ĝojiga aŭ suferiga. Kun ĝi mi ja volontos dividi plezuron kaj 
malĝojon. Ĉar ju pli dividita, des pli granda la ĝojo, kaj des pli eta la sufero. 

tr„ La Espero el Koreio, 1993, 1, p. 4 

La regataro deziras, ke la regadenhavo de la nova prezidento estu multe alia ol tiu 

de pasinta prezidento elmilitista. 

tr„ La Espero el Koreio, 1993, 1, p. 4 

Renkonti novajn kaj malnovajn geamikojn el la tuta mondo estas korbatege ek- 
scita afero, kaj en tio ne mankas heroldoj, kiuj alportas novaĵojn. 
or„ La Espero el Koreio, 1994, 5, p. 19 

... sur kies deklivo multege pli longa oblikva kaj danĝeraspekta sledglitis mi kaj 
Rejna duope, surmetante la komunan sorton. 

Choe Taesok, or„ La Espero el Koreio, 1993, 1, p. 7 

La esprimo “kiu aŭdacas kraĉi sur la ridantan vizaĝon!” kaj “al ridoplena he- 
jmo venas ĉia beno” bone montras al ni, kiel grava la rido estas por nia vivo. 
or„ La Espero el Koreujo, 1986, 6, p. 3 

Nun ĉina ekonomio estas sukcese transformiĝanta al “merkata ekonomio”, kaj al ni 
aspektas ke Ĉinio estos la plej granda ekonomio en la mezo de 21-a jarcento. 

Lee Chong-yeong, or„ La Espero el Koreio, 1994, 4, p. 5 

Ĉu ne diras niaj proverboj, ke rizospiko klinas sian kapon des pli malsupren, ju 
pli matura kaj granda ĝi estas...Vidu, dum la rizospiko klinas sian kapon, sen- 
grena riztmnketo rigide altigas sian kapon. 
tr„ Mondo de Universitato, 1990, 6, p. 4 

Mi vekiĝis je la naŭa, ĉar hieraŭ ĝis malafrua nokto floris la babilado kun Maria, 
kiu venis... 

Choe Taesok, or„ La Espero el Koreio, 1993, 1, p. 7 

lun tagon ŝia edzo trovis grandan bulon de oro dum li hakis arbojn en la montaro. 
Li tre ĝojis pro la oro, sed ankaŭ timis, ĉar lia edzino sendube elbabilos tion en ĉiu 
direkto. 

Choe Taesok, tr„ Kontakto, 2000, 5 (179), p. 11 

Jam estis 24-a horo. Ĉiuj pasaĝeroj jam morte silentis. Noktaj silentoj regis en la 
vagono. 

Hong Hengwi, or„ LaEspero el Koreio, 1988, 5 

Kiam la japano prezentas sian opinion mondvaste, ĉu li ne pripensis, ke la mortigi- 
toj de japanoj ne koleros? Kiel ŝtonŝtopkapa! 

Ahn Song-an, or„ Monato, 1987, 1, p. 4 

KROATl O 

E1 la libro: Moderna Kroata Prozo (Zagreb, 1979), tr„ Roger Imbert: 

Sed la granda kaj rekonata simbolisto blovis sin pro la ŝuldoj Alĝerion, kaj ...p. 15 
Ne tiom gravas virinoj. Lasu ni tion. - Laŭplaĉe. - Se tiel, tiam bone memoru la di- 
ron: Ĉenoj ligas ĉevalojn kaj bovojn, kaj la vortoj junajn kavalirojn. - 

Memoru kaj kondutu laŭ tio. p. 22 

... sed kiam la papago blanka kun verda kaptufa plumaro antis sin hirtigi kaj gapi al 
li per dikaj okulo j elkaviĝaj ... p. 30 

Kiu rigardas ĉion tion, klopodas liberigi sin de la malvarmaj tremetoj, kiuj tra- 
kuras sub lia haŭto.../?. 41 

Kiam en unu subito Stana ekĝemas kaj ĵetas sin al la kolo de la edzo ( ruse: e oduo 
MznoeeHue — rim. deAG).p. 61 

Aj, haaaj... fraaa... li elsputas longe kaj gaplarĝigas la okulojn... p. 255 

Iam Ivan havis ankaŭ patron! Li puŝis fumojn el sia pipo, odoris je la fervoja 
stacio en kiu li laboris.../?. 268 

... he - li daŭrigis ebriule kaptante ŝin peze ĉirkaŭ la talio... - kien la larmo, se ne 
al okulo, kien du afliktitoj se ne kuniĝas. p. 271 

La knabo silentiĝis. La vortoj de la avo ankoraŭ pli forte soligas lin, kaj la nun jam 
pli malofte-senhelpa sinaŭdigo konstantigis en li la timon kaj la malcerton: hodiaŭ 
okazis io neordinara!.. Li silentis kaj deziris malaperi en la silento./». 290 

Mi ne deziras neniigi la mondon. - Ne deziras? Sed ĉu estas eĉ unu jarcento kiun 
vi ne traŝiris per tranĉilo kaj kribrigis per kugloj. Tio ne estis vortoj, sed ja viaj 
kvin fingroj ĉe la faro. p. 305 

Vidu mizemlo, rigardu senhavulo kurtabraka, elrondigu la okulojn, povro sen- 
spirita... p. 323 

La vilaĝestro montris fingre la frunton kaj flustris al la sinjoro apud si: - kun 
pardonpeto, sed turniĝas iom en lia kapo jam de 1’ infaneco. p. 327 
... kaj mi aldonis: - kaj ankaŭ Ĵarko Sirotiĉ en la lasta Vi kredis, Griŝe alĉieligis la 
hufojn, ha, pesto dia. p. 359 

Vi deziras vin liberigi de mi nun. Tute subite vi serĉas kaŭzojn! - Cesu, ŝtopu ĝin, 

forperdu vin! p. 370 

... tempo ne montris sufiĉe da diligenteco... Mi rigidiĝis, ĉio malklariĝis en mia 
kapo, ekplaŭdis min la sango./?. 373 

Sed li kaj la sekretario estas kune kiel fingro kaj ungo.../?. 378 

Venis la vera fino por nia rilato... Kaj mi, kaj ŝi, sed ŝi, jen, transpasis la mezuron, 
al pensiulo? Ta, eĉ mi “dube fumetis” por ŝi, do des pli tion faros pensiulo. p. 379 
... sed ĉe la nura ekpenso pri la oficejo mi ekbmlas denove, iu helico komencas 
zumi, en miajn manojn eniras formikoj, la spirritmo rapidiĝas... p. 382 

En la entreprenon venis nova kamarado. Ciuj diras, ke li estas bona kaj funde faka! 
Ni vidos. Ĉiu gasto tri tagojn bonvenas. Sed li ne estas gasto. p. 385 

Eble la nano estis kun ŝi en intimaj rilatoj, eble ŝi ĵetis ai ii pufon en la orelon 
misrakontante al li ke la forpasinto forprenis de ŝi la virgecon. p. 402 
Ĉiesulinoj, estas kara mia, plej ofte plej etsaĝaj kaj kiam vi surprizas ilin en la 
ĝusta momento, ili kondutas kiel infanoj: vi kontraŭ bombono ricevos tian kon- 

feson ke via haŭto hirtiĝos. p. 406 

... ha, ha, ha - stumblis la patro en la rido kaj tiris la vizaĝon en serenon: la faltoj 
longiĝis.../?. 408 

... la patro tranĉis la parolon kaj skuis la kapon, tiam kuŝigis la mentonon sur la 
brnston. Mi dampis mian spiron en la silento kiu dissternis sin ĉirkaŭ ni. p. 408 
Si sorbis en sin la bmegon de la foiro... aŭskultante la kriadon kiu sternis sin sub 
la drinkejaj tendegoj... p. 430 

... ekstere estis mortsilente kiel en neĝa fosaĵo, sed.../?. 445 
Jes, - ŝi respondas maltrankviligite tuj denove ĉe la rando de ekploro... p. 450 
... sed Drago prenis ĝin [urnon] de mi kaj elportis sur la terason flanke de la maro. 
De tie ŝi subite ekfrapetis ĉe la kuireja fenestro, montradis kun ronde diskirlaj 
okuloj tra la koridoro al la ĝardeno, pro la fortega fetoro de tiu urno anoncis al mi 
pli.../?. 452 

Ne opiniu ke la patro plendas pro peza laboro. For de tio. Li nur diras, ke... 
Marinko Ĝivoje, tr„ Fonto, 63 (mar.1986), p. 21 

Kaj tage la suno brulis tiel ke la birdoj oscedis, la bestoj senvole ĉirkaŭmarŝis... 

Zlatko Tiŝljar, tr„ Koko, 1989, 6 (nov), p.17 

La malĝojo ne volis endormigi min. Mi ellitiĝis kaj serĉis la poemon kiun li 
tradukis. En ĝi kuŝis la verso, kiun mi neniam antaŭe vidis: “kaj verdo via restos 
senaŭtuna”. 

Spomenka Ŝtimec, or„ La Espero el Koreio, 1993, 1, p. 18 

La fratino de Pero haltis en la koridoro kaj rigardis en la ĝardenon. Sube kreskis 
herboj, sed la rigardo pendis tie super la herboj. 

Spomenka Ŝtimec, or„ La Espero el Koreio, 1993, 1, p. 17 

Sen la intuicia kompreno de Zamenhof pri tio ke lernolibra iniciato fariĝas lingvo 
nur se ĝi funkcias ankaŭ kiel identigilo... 

Zlatko Tiŝljar, or„ Esperanto, 1997, 4, p. 69 

Mi alportis en la valizon miajn plej belajn subvestojn. Mi pakis por foriri el la he- 
jmo, la abiturientan ekzamenon malantaŭ mi. Mi decidis studi la francan. 

Spomenka Ŝtimec, or„ Monato, 1998, 5, p. 23 

... li fakte konservis mian tutan korespondadon ekde la jaro 1965. En miaj unuaj 
leteroj frostiĝis miaj unuaj gramatikaj eraroj... 

Spomenka Ŝtimec, or„ La Gazeto, 81 (mar. 1999), p. 7 

Kreskis la preparoj por UK en Zagreb, la laboro densiĝis, la kunsidoj multobliĝas. 
Spomenka Ŝtimec, or„ Tempo, 2000, dec. p. 2 

Nun nia eksprezidento volis imiti lin, sed li ne atingis liajn genuojn. Li ne povis 
imiti Tito’n, sed li volis... 

Zlata Flego, or„ La Gazeto, 91 (jan. 2001), p. 12 

elnotis Anatolo Gonĉarov (Krasnojarsk) 

EVENTORIĈAJ TAGOJ 

Fino de la dua aprila semajno estis eventoriĉa. 

Unue, finfine aperis la kantaro “Satataj kantoj dulingve”. Tie estas kolektitaj 
ruslingvaj kantoj, libere tradukitaj en Esperanton fare de nia klubanino Tatjana 
Kuzjmina. Nia triopo (Tatjana Kuzjmina, Tatjana Jevina, Irina Grebeŝĉenko) jam 
kantis ilin dum VER-14 kune kun niaj konatinoj el Jaroslavlj Svetlana Dudaleva 
kaj Oljga Kiseljova. Ofte nin akompanis harmonike Vjaĉeslav Suslov (Samara). 
Ankaŭ julie 2009 nia teamo kantis kelkajn kantojn dum TEMoj (Tihvin) kun Mi- 
hail Povorin. Kaj jen, redaktitaj de Jurij Karcev, ili aperis kiel proveldono. 

Due, Jelena Tubalec preparis faldfolion pri nia urbo. Tio estas “la unua hi- 
rundo”, ĉar baldaŭ ni povos ekvidi la aliajn. Oljga Terentjeva, Oljga Sirotinina 
pripensas variantojn. 

Trie, ni ree renkontiĝis 
kun niaj amikinoj el Dimitrov- 
grad. Planita estis leciono de 
M.Karceva. Oni elektis la te- 
mon “Urbo”, ĉar ĉiu renkon- 
tiĝo kutime komenciĝas per 
rakonto pri urboj, el kiuj alve- 
nas partoprenantoj. Kaj niaj 
kluboj dezirus vojaĝi ĉi- 
somere al Krasnodar kaj Niĵnij 
Tagil. La leciono okazis ven- 
drede en la universitato por 
pliaĝuloj “Sofia”, pri kiu jam 
temis en REGo (N° 5 (54), 
2009). Ni prilaboris tekston de 
nia amiko Bronislav Cupin pri 
lia urbo Iĵevsk. Li ankaŭ 
sendis al ni bildkartojn pri 
Udmurtio, kiuj estis montritaj 
dum la leciono. La parto- 
prenantoj povis aĉeti la ĵus preparitajn kantarojn kaj ricevis donace faldfoliojn pri 
Uljanovsk kaj tekston pri Iĵevsk. 

Poste ĉiuj vizitis urban teatron, kie ni spektis la teatraĵon de S.Mroĵek 
“Hemeralopia”, prezentitan de la uljanovska teatra studio “Enfant - Terrible”. Ple- 
naj da impresoj ni ĝuis agrablan vesperon parolante kun prezidanto de la klubo 
“Verda suno” Tatjana Iljutkina pri niaj kluboj, pri komuna laboro, pri novaj projektoj. 

La sekva tago komenciĝis frumatene, ĉar jamje la naŭa horo alvenis uljanovska 
kvaropo. Post mallonga teumado komenciĝis laboro: Galina Aleksejeva (Ulja- 
novsk) lernis kun ambaŭ teamoj la novan ludon “Betido”. Ljubovj Zajceva (Ulja- 
novsk) ripetis jam konatan ludon pri nombroj. Plue ni ellernis novan kanton el la 
kantaro de T.Kuzjmina. Tio estis “Samara la urbet’” kiel rememoro pri VER kaj 
VEReto. Tiamaniere niaj geamikoj el Samara kvazaŭ kunestis. 

Nia dua 

fotoekspozicio 
“Urbaj motivoj” 
plaĉis al la dimi- 
trovgradanoj. Des 
pli ke ĝin parto- 
prenis du el ili: 
Tatjana Iljutkina 
kaj Ljudmila 
Vasenjova. Nian 
trian ekspozicion 
pri katoj “Grandaj 
kaj malgrandaj, 
lanugaj kaj malla- 
nugaj, tamen mir- 

indaj kaj ŝatataj” deziras partopreni jam multaj. Poste ni koncertis. Kun granda ple- 
zuro ni aŭskultis “Nigrajn okulojn” en plenumo de niaj mastroj. Certe, esperant- 
lingve. Sekvis du ruslingvaj kantoj. Ilin bonege kantis Marija Ĥafizova kaj Lidija 
Savanejeva (Dimitrovgrad). Fine oni kantis jam kune. 

La duan parton de laboro komencis Marija kaj Lidija. lli rakontis pri tiuj kvar- 
taloj de la urbo, kie ili loĝas. Jelena Sirotinina (Uljanovsk) preparis kelkajn intere- 
sajn demandojn pri ambaŭ urboj. 

La tria planita parto estis vizito al loka regionstuda muzeo. Interesa rakonto de 
muzea ekskursgvidanto Ljudmila Taratorkina impresis ĉiujn, kaj pri tio ni skribis 
en la gastlibro ruse kaj Esperante. Multaj fotoj estis faritaj dum la renkontiĝo. 

Tiun eventoriĉan tagon kronis koncerto de simfonia orkestro jam en Uljanovsk. 
La tuta kvinopo - vizitintoj al Dimitrovgrad - kaj triopo de pli junaj geklubanoj 
aŭskultis francan muzikon. La uljanovskan orkestron direktis Daniel Kavka (Fran- 
cio). 

La renkontiĝo sukcesis laŭ opinio de la partoprenantoj. Mi ankaŭ devas diri, ke 
nia nejuna ambaŭurba grupo progresas, lernante Esperanton. La pleja gravaĵo estas: 
ili volas. Sekve, ili povos! 

Margarita Karceva (Uljanovsk) 



FORPASIS V.M.ĤMELINSKIJ 

La 26-an de aprilo post longdaŭra malsano en la kliniko de la Instituto je la 
nomo de Sklifosofskij forpasis la gvidanto de la moskva klubo de esperantistoj- 
sciencistoj “Scio” Vadim Mihajloviĉ Ĥmelinskij. Dum longa tempo li estis senlaca 
kaj entuziasma organizanto de sciencaj konferencoj, kiuj allogis ne nur esper- 
antistojn, sed ankaŭ aliajn interesajn homojn. Helan memoron! 

DECIDOJ DE LA 25-a KONFERENCO DE REU 

1. Taksi la laboron de la Estraro kontentiga. 

2. Aprobi la Raporton de la Kontrol-revizia Komisiono. 

3. Aboli la Provizoran Regularon pri la Konsilio de REU. 

4. Elekti la Estraron de REU en la konsisto: Grigorij Arosev (Moskvo) - Prezi- 
danto, Svetlana Smetanina (Moskvo) - Vicprezidanto, Vladimir Bespalov (Soĉi), 
Jurij Karcev (Uljanovsk), Rafija Kudrjavceva (Jekaterinburg), Darja Obrazcova 
(Sankt-Peterburg) - mem- 
broj. 

5. Elekti la Kontrol- 
revizian Komisionon de 
REU en la konsisto: Oleg 
Ciganov (Sankt-Peterburg) 

- prezidanto, Gennadij Ba- 
sov (Moskvo), Ljudmila 
Novikova (Moskvo) - 
membroj. 

6. Elekti Komisiitojn: 
pri dokumentado - Viktor 
Aroloviĉ (Moskvo), pri 
buĝeto - Roman Bolŝakov 
(Moskvo), pri retlistoj de 
REU - Georgij Kokolija 
(Moskvo), pri financoj - 
Valerij Sipoviĉ (Moskvo). 

7. Elekti Nikolaj Gudskov (Moskvo) Komitatano A de UEA. 

8. Rekomendi al UEA nomumi Svetlana Smetanina Cefdelegito de UEA en 
Rusio. 

9. Komisii al la Estraro esplori proponojn, prezentitajn al la Konferenco. 

Sankt-Peterburg, la 30-att de majo 2010 

TASKOJ DE REU-ESTARO, KOMISIITOJ KAJ HELPANTOJ POR 
LA KURANTA MANDATPERIODO 

Movada (asocia) administrado: 

- eldoni Jarlibron (2010/2011); 

- regule kompili kaj dissendi Bultenon de REU al membroj kiuj ne ricevas 
REGon; 



Darja Obrazcova, Grigorij Arosev, Rafija Kudrjavceva, 
Svetlana Smetanina 






- enkonduki novajn membrokategoriojn 
(min. 2); 

- prizorgi refaradon de la retejo <reu.ru>; 

- difini lokon de sekva REK aŭ/kaj REU- 
Konferenco. 

Novaj iniciatoj: 

- establo de la informservo “REU info”; 

- lanĉi retejon <E-kluboj.m>; 

- prepari PDF-arkivon de REGo; 

- krei REU-“klubojn” en la sociaj retejoj 
“VKontakte” kaj “Facebook” por faciligi no- 
vaĵ-aliron kaj kontaktojn kun REU por rusiaj 
esperantistoj; 

- subteni teknike la retan version de la vortaro de Boris Kondratjev. 



Vladimir Bespalov 


Financa-administra flanko: 

- akcepti membriĝojn, enkasigi monon; 

- fine de la jaro prepari financan raporton; 

- difini sorton de la oficejo; 

- prizorgi bankan konton; 

- dungi portempan libroteniston por prepari 

« •! -j | %J Llf l/ JNClr Cc F 

bilancon por banko; 

- esplori vojojn por mon-akirado (subvenci-petoj ktp). 



Kontaktoj kaj diskutoj: 

- kontaktoj kun aliaj landaj E-organizoj cele establi laborajn rilatojn kun even- 
tuala spertinterŝanĝo; 

-kontaktoj kun eksaktivaj esperantistoj el la 
antaŭaj “generacioj” cele vigligi ilin kaj eventu- 
ale inviti al kunlaboro; 

- amasa pridemandado pri okazigo de UK en 
Rusio kaj posta diskuto; 

- amasa pridemandado pri la vortaro de 
B.Kondratjev; 

- diskuti pri nova koncepto de la Libroservo; 

- diskuti pri statuso de REK. 


MALFERMA TAGO SPITE LA CINDRAN NUBON 

Pli ol 70 partoprenantoj vizitis la 32-an Malferman Tagon de la Centra Oficejo 
de UEA sabaton, la 17-an de aprilo. Multaj estis malhelpitaj pro nuligitaj flugoj aŭ 
fortimigitaj de plenplenaj trajnoj sekve de la haltigo de aertrafiko pro la cindra 
nubo elsputita de la islanda vulkano. 

La ĉefgasto estis d-ro Mark Fettes, asista profesoro pri edukado en la Universi- 
tato Simon Fraser en Vankuvero. Fettes prelegis dufoje pri Esperanto kaj la monda 

eduka problemo, klarigante sian ideon pri UEA kiel unuavice eduka organizaĵo. 
Nora Caragea legis el Pacrakontoj, kiu estas jam la kvara libro de la germana 
aŭtorino Gudrun Pausewang en ŝia traduko. Rob Keetlaer prezentis sian retejon pri 
proverboj <www.proverbaro.net>. Sian agadon prezentis ankaŭ TEJO kaj E@I 
(Esperanto@Interreto), dum komitatano Johan Derks diskutigis interesitojn pri la 
utilo de reta decidfarado. Ankaŭ pluraj filmoj estis montritaj. 

La Libroservo vendis sume por 2107,52 eŭroj. La ĉefa furoraĵo (8 ekz.) estis la 
nova English-Esperanto-English Dictionary> de John Wells. De Asteriks ĉe la olim- 
piaj ludoj kaj la Tonkin-festlibro La arto labori kune estis venditaj po 6 ekz. 

La venonta Malferma Tago estos sabaton, la 27-an de novembro 2010. 

Gazetaraj Komunikoj de UEA 

HAVANA UK SUPER PORTLANDO KAJ VANKUVERO 

Je la 4-a de junio la 95-a Universala Kongreso de Esperanto en Havano (17-24 
julio 2010) nombris 931 aliĝintojn el 59 landoj. Sekve ĝi preterpasis en la historia 
statistiko du aliajn amerikajn UK-ojn: Portlando en 1972 (923) kaj Vankuvero en 
1984 (802). Plej multe da aliĝintoj, 157, liveris la kongreslando Kubo. Sekvis 
Francio (112), Japanio (76), Germanio (70), Brazilo (65), Italio (43), Nederlando 
(32), Meksiko (30), Belgio (25), Pollando (22), Kanado (18), Britio (17), Danio, 
Kroatio kaj Litovio (po 15). 

Gazetaraj Komunikoj de UEA 

ESTRARA RAPORTO: PANORAMO DE LA ZAMENHOF-JARO 

15 ilustritajn paĝojn en la junia numero de la revuo Esperanto okupas la Estrara 
Raporto 2009, t.e. la raporto de la Estraro pri la agado de UEA en la pasinta jaro. 
Tiun dokumenton la Estraro devas liveri ĉiujare al sia supera organo, la Komitato, 
kiu surbaze de ĝi povas prijuĝi, kiel la plenuma organo de UEA sukcesis en sia la- 
boro. En la 95-a UK en Havano la Komitato decidos pri la akcepto de la raporto. 

Preparante la raporton ĉiu Estraro alfrontas la demandon, pri kio ĝi raportu. La 
Statuto de UEA lasas vastan liberecon, ĉar ĝi difinas nur, ke la Estraro “prezentas 
al la Komitato jarraporton pri la agado”. Laŭ la plej mallarĝa difino la raporto reg- 
istrus nur tion, kion la estraranoj mem faris; laŭ la plej larĝa difino temus pri detala 
revuado de ĉio, kio okazis en la Esperanto-movado, kies ĉefa motoro UEA estas. 
A1 la ĉi-foja raporto estas aldonita klarigo pri tio, kiel la Estraro mem konceptis la 
raporton: “Principe la raporto kovras la antaŭan kalendaran jaron, kaj ĝi traktas 
tiujn agadojn, kiuj estas rekte ligeblaj al la Asocio. Tamen, en la praktiko, estas 
foje malfacile distingi la agadon de la fakaj asocioj, aŭ eĉ de sendependaj insti- 
tucioj, kiuj tamen proksime rilatas kun la Asocio. Tiu ĉi raporto do prezentas bil- 
don de la agado de UEA en la kunteksto de la ĝenerala laboro de la Esperanto- 
movado, ĉefe dum la jaro 2009.” 

La jarraportoj de UEA estis kaj estos utila fonto de informoj por ĉiu, kiu volas 
en facila maniero bildigi al si la tutan movadan panoramon en difinita jaro. Tial la 
Estraro plenumas ne nur sian formalan devon raporti al siaj elektintoj, sed ankaŭ la 
gravan, kvankam eble ne same evidentan rolon de kronikisto de la movado. 

La Estrara Raporto enhavas ankaŭ la spezokonton kaj bilancon de UEA. lli do- 
kumentas solidan financan evoluon de UEA, kiu, malgraŭ la monda financa krizo, 
sukcesis teni la en- kaj elspezojn en ekvilibro por la kvara sinsekva jaro. La bilanco 
superis unuafoje la mejloŝtonan limon de 5 milionoj, sumiĝante je 5.289.072 eŭroj. 

La junia numero de Esperanto kun la Estrara Raporto estas senpage ricevebla 
ĉe la Centra Oficejo de UEA kaj legebla ĉe: 
<http://www.uea.org/pdf/JunialOReta.pdf>. 

Gazetaraj Komunikoj de UEA 

KOMITATANOJ B ELEKTITAJ 

La 1-an de junio okazis en la Centra Oficejo de UEA la nombrado de la voĉoj 
donitaj en la elektado de ses Komitatanoj B por la periodo 2010-2013. Por tiu tasko 
la Estraro de UEA nomumis komisionon, kiu konsistis el la Generala Direktoro 
Osmo Buller kaj la individuaj membroj Rob Moerbeek, Piet Schuil, Francisco L. 
Veuthey kaj Atie van Zeist. La stabo de la Centra Oficejo asistis la komisionon en 
la nombrado, kiu daŭris iom pli ol kvar horojn. 

La balotilo estis sendita al 4801 individuaj membroj, el kiuj voĉdonis 1550, t.e. 
32,3%. Estis 1527 validaj kaj 23 malvalidaj balotiloj. La balot-aktiveco klare su- 
peris tiun de la antaŭa fojo en 2004, kiam 29,0% de la membroj voĉdonis, sed ĝi ne 
atingis la rekordon de 33,6% en 1998. Plej multe da voĉoj, 1010, ricevis Mark Fettes. 
La aliaj kvin sukcesaj kandiatoj estis Probal Dasgupta (973), Barbara Pietrzak (876), 
Amri Wandel (820), Jose Antonio Vergara (816) kaj Wu Guojiang (732). Ne elektitaj 
estis Petr Chrdle (653), Jukka Pietilainen (613), Marija Beloŝeviĉ (529), Tomasz 
Chmielik (491), Paulo Branco (443), Josip Pleadin (309) kaj Johan Derks (282). 

La Komitatanoj B reprezentas la individuajn membrojn. Por ĉiu komencita milo 
da membroj estas unu Komitatano B. Krome ĉiu landa kaj faka asocio, aliĝinta al 
UEA, rajtas nomumi Komitatanon A, se ĝi havas pli ol 100 membrojn. Aliaj aso- 
cioj nomumas observantojn, kiuj ne havas voĉdonrajton en la komitatkunsidoj. 
Fine la Komitatanoj A kaj B rajtas alelekti Komitatanojn C, kies nombro ne povas 
esti pli ol la kvarono de tiu de la Komitatanoj A kaj B. 

Gazetaraj Komunikoj de UEA 

REU-MEMBROJ POR 2010 
INDIVIDUAJ MEMBROJ 

Arosev Grigorij (Moskvo), Griŝin Maksim (Moskvo), Ĥvedĉenja Galina (Beloru- 
sio), Jakovleva Jelena (Arhangeljsk), Komarov Dmitrij (Sankt-Peterburg), 
Kondraŝkina Tatjana (Moskva reg.), Konstantinov Jurij (Sankt-Peterburg), Koval- 
jova Valentina (Novosibirsk), Krasnokutskij Anatolij (Moskvo), Laptev Viktor (Ĉel- 
jabinsk), Miiner Aleksandr (Moskvo), Obrazcov Konstantin (Tomsk), Odincov 
Aleksej (Permj), Prjeobraĵenskaja Anastasija (Uljanovsk), Sokolova Eveiina 
(Krasnojarsk), Saravina Jeiena (Krasnojarsk), Tonkova Eleonora (Moskvo) 

I AMILIAJ MEMBROJ 

Karapetjan Rustam (Krasnojarsk), Obrazcova Darja (Tomsk) 

ALIĈtNTAJ KOLEKTIVOJ 

Moskva E-klubo “EK-MASI” (+ 14 membroj): Ĉerjomin Roman, Ivancova Ma- 
rina, Jitĉenko Maksim, Kanarskij Ivan, Kudrjaŝova Alla, Penjkov Andrej, Penjkova 
Julija, Prokofjeva Julija, Rjabuhin Aleksandr, Semjonova Natalja, Sigaĉjov Alek- 
sandr, Staheeva Jekaterina, Zatulov Sergej, Zatulova Marija 
Murmanska E-klubo (+ 1 membro): Gorohova Natalija 

Samara Esperanto-organizo (16 membroj): Agafonova Ljudmila, Aksjonov Alek- 
sandr, Alekseeva Oljga, Alfjorova Jelena, Aljakina Ljudmila, Balabancev Maksim, 
Fejgin Igorj, Koĉergina Rimma, Korhov Jevgenij, Kuznecova Jelena, Lisijenkova 
Valentina, Medvedeva Natalija, Prilepskaja Marija, Purigina Emilija, Sinicin 
Aleksej, Suslov Vjaceslav 

Societo “Espero” (Sankt-Peterburg) (+ 8 membroj): Belova Lidija, Gurov Alek- 
sandr, Izmajlova Nesipkulj, Jasirkina Darja, Jasirkina Svetlana, Kuzjmina Irina, 
Savina Natalja, Sokolova Nadeĵda, Wang Huai Yu 

Sankt-Peterburga klubo “Kariljono” (6 membroj): Burkina Oksana, Ejst Svet- 
lana, Luckaja Tamara, Ovĉinnikov Valentin, Smolenkin Nikolaj, Vorobjov Igorj 
Volgodonska E-grupo “Stipo” (5 membroj): Afanasjeva Jelena, Afanasjeva AI- 
jona, Fajzulin Grigorij, Koteljnikov Aleksandr, Koteljnikova Jekaterina 
Junulara Esperanto-klubo “Venko” (Volgograd) (15 membroj): Arhangeljskaja 
Svetlana, Ĉugunkina Anastasija, Ĉugunkina Oljga, Holodnova Julija, Juravihina 
Jelena, Kaŝirin Aleksej, Kolesnikov Anton, Kononenko Jekaterina, Koroteev Mi- 
hail, Podporina Oljga, Ruhtin Aleksandr, Saronov Oleg, Saronova Violetta, Tike- 
jeva Saulja, Vnukov Vjaĉeslav 

Plena aktuala listo de la membroj troveblas en la ttt-ejo de REU laŭ la adreso 
<http://reu.m/index.php?dok=membrolisto>. 

KOTIZOJ DE REU/REJM POR 2010 

Membri en REU oni rajtas ekde la aĝo 18 jaroj; 14-17-jaruloj rajtas aliĝi kiel 
kandidatoj. 

Individua kotizo - 180 rub. (por Rusio kaj aliaj landoj de KSS; por ceteraj landoj 

- 18 eŭroj), inkluzivas la membrokarton, Jarlibron/Manlibron de REU, REU- 
bultenon kaj aliajn informojn de REU, voĉdonrajton en REU-Konferenco, raba- 
tojn ĉe uzo de REU-servoj kaj en aranĝoj de REU/REJM. 

Dumviva kotizo - 4500 rub. (por Rusio kaj aliaj landoj de KSS; por ceteraj landoj 

- 450 eŭroj) - ĉio la sama dum la tuta vivo. 

Familia kotizo - 60 mb. (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en aranĝoj de REU/REJM). La familiajn kotizojn 
rajtas pagi samadresaj parencoj de individuaj aŭ dumvivaj membroj. 
Subtenkotizoj (ĉio la sama kiel por la individua kotizo): REU-subtenanto - duobla 
individua kotizo; REJM-patrono - duobla individua kotizo. 

Kolektiva membrokotizo - 60 mb. por ĉiu aligita membro (la aliĝintaj kolektivoj 

pagas minimume por 5 aligitaj membroj), inkluzivas po 1 ekzemplero de REGo 
kaj Jarlibro/Manlibro de REU por kluboj kun 5-15 aligitaj membroj kaj por ĉiu 
aldona deko de la aligitaj membroj, aliajn informojn de REU por la kolektivo; 
la membrokartojn, voĉdonrajtojn en REU-Konferenco, rabatojn ĉe uzo de 
REU-servoj kaj en aranĝoj de REU/REJM por la aligitaj membroj. 

Aliĝkotizo - 300 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi. 

Rabatita abono de REGo - 300 rub. (ekster Rusio - 18 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Ĉiuj membroj de REU kun la aĝo malpli ol 31 jaroj aŭtomate iĝas membroj de la 
jumdara sekcio REJM (Rusia Esperantista Jumdara Movado) kaj ricevas 
voĉdonrajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj - ankaŭ de TEJO. 

Aliĝilojn, mblajn kotizojn kaj rabatitajn abonpagojn por REGo sendu (poŝtmandate) 
al: Mepin.ioBV Mnxanjiy KonciaiiiHHOBHuv, a/a 21, O/ihhhobo-6, 143006 
MocKOBCKan oo.iacn,; aŭ uzu aliajn pagmanierojn listigitajn ĉe <http://reu.ru>. La 
eŭraj kotizoj pagendas al la konto reua-p ĉe UEA. 


VENDREDE MI LUDAS GOLFON! 

Eileen kaj ŝia edzo Bob venis al konsultiĝo post 25-jara geedzeco. 

Demandite, kio estas la problemo, Eileen komencis pasian kaj dolorigan lamen- 
tadon listigante ĉiun problemon, kiun ili iam ajn havis dum la 25 jaroj. 

Si daŭrigis kaj daŭrigis: Neglektado, manko de intimeco, malpleneco, soleco, 
sento ne esti amata kaj esti neaminda, kompleta listo de neplenumitaj bezonoj, 
kiujn ŝi eltenis dum la daŭro de la geedzeco. 

Fine, permesinte tion dum sufiĉe longa tempo, la terapiisto leviĝis, ĉirkaŭiris 
sian skribtabon kaj post kiam li petis al Eileen stariĝi, brakumis ŝin, malbutonumis 
ŝian ĉemizon kaj mamzonon, metis siajn manojn sur ŝiajn mamojn kaj zorge ma- 
saĝis ilin, kisante ŝin pasie. Sia edzo Bob observis tion kun levitaj brovoj! 

Eileen silentis, rebutonumis sian ĉemizon kaj trankvile sidiĝis ĝuante la ardon 
de forta ekscitiĝo. 

La terapiisto turniĝis al Bob kaj diris: “Jen tio, kion via edzino bezonas al- 
menaŭ trifoje semajne. Cu vi povas fari tion?” 

Bob pripensis dum momento kaj respondis: “Nu, mi povas venigi ŝin ĉi tien 
lunde kaj merkrede, sed vendrede mi ludas golfon.” 

(esperan to-anekdotoj) 

OKAZE DE LA JUBILEO DE SIMBIRSKA ESPERANTO-SOCIETO 

La unua mencio pri la Simbirska Esperanto-Societo estis datita la 18-an (31-an) 
de decembro 1909. Gi estis listigita en la registro de societoj en la Simbirska 
gubernio. Jam en januaro okazis ĝia solena inaŭguro. Inter fondintoj de tiu societo 
estis nomo de kuracisto Vasilij Aleksandroviĉ Koposov. 

Tiu nomo iĝis konata en nia regiono. Pri V.A.Koposov skribis multaj ĵurnaloj 
dum la jaro 2009. La 17-an de aŭgusto 2009 estis restarigita la historia justeco: sur 
la tombo de unika kuracisto en la historio de Simbirska-Uljanovska sanprotekto 
Vasilij Koposov oni starigis krucon kaj faris la funebran meson. 

Vasilij Koposov 
estis la unua direk- 
toro de Karamzin- 
kolonio por psikaj 
malsanuloj. Li organ- 
izis la resaniĝan sis- 
temon en la kolonio 
kaj fakte fondis no- 
van loĝlokon apud la 
hospitalo - nuntempe 
la urbeto de 
Karamzin. 

Meritoj de 
V.Koposov estis re- 
konataj de la ŝtato 

ankaŭ post la Oktobra revolucio. Malgraŭ ŝanĝo de reĝimo, li daŭre estris la hospi- 
talon, kaj ĝiaj reguloj restis fakte la samaj ankaŭ post la caraj tempoj. 

V.A.Koposov mortis la 17-an de aŭgusto 1922. Honore al li laboristoj kaj ofi- 
cistoj de la hospitalo, kiuj estimis lin, starigis feran krucon sur lia tombo. 

Bedaŭrinde, post la morto de V.Koposov la hospitala vivo malboniĝis. La nova 
ĉefo komencis rompi la antaŭan ordon, ankaŭ la preĝejo apud la hospitalo baldaŭ 
estis fermita. 

En la 1930-aj jaroj la kruco sur la tombo de V.Koposov estis detruita, kaj tiu 
loko transformiĝis al senuzejo. Dum kelkaj jaroj regionografiistoj kaj unuavice ek- 
sinstruisto de urbeta lernejo Mihail Telegin kune kun siaj lernantoj provis restarigi 
la justecon rilate al la honora samlokano. Antaŭ kelkaj jaroj estis inaŭgurita 
monumento apud la nova hospitala konstruaĵo. Kaj finfine sur la tomba loko apud 
la duondetruita preĝejo estis restarigitaj baraĵo kaj kruco. Tio estis farita laŭ ini- 
ciato de Fervoja distrikta administracio de Uljanovsk. 

La 18-an de majo 2010 ok E-klubanoj vizitis tiun urbeton. lli trovis la tombon 
de Vasilij Aleksandroviĉ kaj metis florojn. Poste ni fotis monumenton al 
V.A.Koposov antaŭ la hospitalo. Dum tiu vizito ni laŭtlegis la biografion de la 
kuracisto ruse kaj Esperante. Nia esplora arkiva laboro daŭras. 

Tatjana Kuzjmina (Uljanovsk) 

LA 22-a “AROMA JALTO” 

Ci-jare komence de majo la E-festivalon “Aroma Jalto” partoprenis 66 samid- 
eanoj el 6 landoj: Belgio, Britio, Francio, Germanio, Rusio, Ukrainio. La plej 
multenombra gmpo reprezentis ne Pollandon, kiel kutime en la lastaj jaroj, sed Jal- 
ton. En januaro al la elementa kurso de Jalta E-klubo venis 37 komencantoj, kaj an- 
taŭ la festivalo plimulto el ili sukcese ekzameniĝis. Senĉesa diversflanka laboro de 
Jalta E-klubo komencis montri bonegajn rezultojn. 

Tradicie en “Aroma Jalto” regis la lingva disciplino. Okazis dunivelaj kursoj: la 
porkomencanta sub gvido de Anĵela Belenko kaj la perfektiga, gvidata de Tatjana 
Auderskaja. 

E1 seriozaj programeroj okazis kunsido de la klubgvidantoj, kiun partoprenis 
aktivuloj el Jalto, Kievo kaj Ĥarkovo, do 
fakte tio estis kunsido de la aktivuloj, kiuj ra- 
kontis pri la situacio en siaj kluboj kaj inter- 
ŝanĝis opiniojn pri la stato de E-movado en 
Ukrainio. Analizante la agadon de la nov- 
elektita prezidanto dum la pasinta tempo, la 
partoprenantoj konkludis, ke E-movado en 
Ukrainio same stagnas. La sama sepdeko da 
membroj, kiel en la pasinta jaro fine de 
aprilo, la sama situacio pri “Helianto”, same 
mankas la agada kaj financa planoj. La 
prezidanto okupiĝas pri IJK, tamen en la nuna stagna tempoperiodo de evoluo de 
Esperanto en Ukrainio organizi IJK-on en Ukrainio en 2011 signifas nur malbonigi 
la situacion. Unue, la junularo ne sentas sin memstara kaj iniciatema. Due, en Uk- 
rEA la prezidanto estis elektita dume nur por unu jaro. Trie, en la nuna situacio eĉ 
sukcesa IJK ne plibonigus junularan E-movadon en Ukrainio, ĉar ne estos sufiĉe da 
tempo por aktivigi ĝin en aliaj urboj krom Kievo kaj Jalto. Tion atestas rezultoj de 
la pasintjara IJK en Liberec, kiu sukcese pasis, sed ne aktivigis junularan E- 
movadon en Cehio, kiu antaŭ la kongreso, samkiel en Ukrainio, stagnis. 

Cu ne estas pli racie taski al ULEJ-estraro preparon de teamo por organizi IJK- 
on en 2012 au 2013? Ekzemplo de Jalta E-klubo montras, ke insista agado alportas 
fmktojn. Por ion ŝanĝi eblas organizi novjare vojaĝon al malmultekosta junulara 
JES kaj kune kun poloj kaj germanoj organizi poste JES-on en Ukrainio. Kiu devi- 
gas la junularon organizi la kongreson en malfavora tempo? Cu la prezidanto de 
UkrEA? Ĉu TEJO-estraro? 

En “Aroma Jalto” okazis ankaŭ ULEJ-kunveno, kiun partoprenis 12 membroj 
de ULEJ. Estis elektita nova prezidanto Svetlana Kozarenko, sed pri okazigo de 


Dujudoj renkontiĝas. 

- Kiel vi fartas? 

- Bone. Kaj vi? 

- Mi konstmigas domon. 

- Bonege. Kiom da ĉambroj? 

- Unu. 

- Vi pravas. Malpli da ĉambroj ne 
havas sencon. 

juda humuraĵo de Josef Shemer 

IJK en Ukrainio en 2011 oni ne sukcesis akcepti la decidon, ĉar plimulto de la par- 
toprenantoj sin detenis. 

Ne okazis kunveno de ULEI-membroj, kiun iniciatis M.Lineckij. La 2-an de 
majo okazis ULEI-kunsido, kiun partoprenis 6 personoj. En la programo estis: 
analizo de plenumo de la agadplano, priparolo de la situacio. Nuntempe estas in- 
teresa situacio: en la Ligo membras 35 instruistoj, sed ĉi-jare instmas aŭ instruis 
nur 3-4 el ili! Jam delonge en Esperantujo oni konkludis, ke la ĉefa tasko de la 
nuntempa E-movado restas la sama, kiel antaŭ 100 jaroj, - instruado! Kaj kiu volas 
instmi, tiu instmas! Fine okazis kolektado de la jarkotizoj. Bedaŭrinde, ties am- 
plekso duobliĝis kaj por la kuranta jaro egalas 4 eŭrojn. Dume rekotizis 
T.Auderskaja, J.Zajdman, A.Belenko, P.Moĵaev kaj V.Hordijenko. 

E1 aliaj programeroj de “Aroma Jalto” menciindas Universitato. Okazis intere- 
saj prelegoj de la novbakita akademiano Pavel Moĵaev, Wolf' Krŭger. Tatjana Aud- 
erskaja, Jefim Zajdman kaj Ben Indestege. 

E1 la distraj aranĝoj mi menciu tiujn de jaltanoj: spektaklojn de E-teatro “Im- 
provizo” de Svetlana Kravcova kaj de novkreita E-teatro de miniaturoj - estas 
fakte imitinda nova formo de la kluba laboro! Krome okazis tradiciaj interkona 
vespero, KGS sub gvido de Sveta Kozarenko, koncerto de P.Moĵaev, piedmarŝoj 
kaj ekskursoj, kiuj efektive plezurigis niajn korpojn kaj animojn! 

Bonvenon al la sekva 23-a “Aroma Jalto”! 

Volodimir Hordijenko (Ukrainio) 

AL SEMINARIO EN HARBINO 

La 12-an de majo 2010 delegacio de Supera Popola Lernejo ĉe For-Orienta 
Stata Teknika Universitato en Vladivostoko (pri kiu temis en REGo JM° 2 (57), 
p. 27-28) veturis al Cinio por partopreni la 2-an Junularan Seminarion de Espe- 
ranto en Harbino, ĉefurbo de la provinco Hejlongĝjango. Ciuj 8 personoj, gvide de 
Aleksandr Titajev, estas membroj de la Vladivostoka E-klubo “Pacifiko”. 

En la programo komence okazis tre interesa ekskurso tra la urbo. La 14-an de 
majo okazis interkona vespero en salono de Hejlongĝjanga Scienc-teknika Instituto 
en Harbino. Cirkaŭ 50 gesamideanoj el Vladivostok kaj ĉinaj provincoj He- 
jlongĝjango, Jilin, Liaoning ĉeestis ĝin. Dum la interkona vespero ĉinaj gestuden- 
toj prezentis amuzajn programerojn. 

La 15-an de majo ĉiuj ĉeestantoj per aŭtobuso veturis al la Feria Vilaĝo apud 
Harbino, kie okazis Inaŭguro de la Seminario. Post la kantado de “La Espero” s-ro 
Shi Chengtai, prezidanto de Hejlongĝjanga E-Asocio, faris paroladon por bon- 
venigi la ĉeestantojn. 

Ankaŭ salutis prof. Yin Tiechao, la prezidanto de Hejlongĝjanga Fremdlingva 
lnstituto. Studentoj voĉlegis la salutleterojn de la Filozofia kaj Soci-scienca Fed- 
eracio de provinco Hejlongĝjango, de prof. Lee Jung-Kee, la prezidanto de KAEM, 
de la Azia TEJO-Komisiito kaj aliajn. 

Posttagmeze ĉeestantoj parolis pri la seminaria temo “Esperanto kaj la Cina 
Tradicia Kulturo” kaj varme diskutis. Junaj samideanoj parolis pri legado de la tra- 
dicia lernolibro “Admonoj al Disĉiploj”. 

A.Titajev parolis pri la eminentaj rnsoj, kiuj loĝis en Harbino aŭ vizitis ĝin, 
ekz. pri rusa inĝeniero Kazi-Girej, laborinta en la Cina-Orienta Fervojo, gvidinta la 
unuajn E-kursojn en Harbino kaj fondinta la Manĉurian E-Societon. 

S-ro Zhang Jiping, prezidanto de Jilin-a E-Asocio, prelegis pri la luktarto Taiji, 
liaj rakontado kaj prezentado interesis la ĉeestantojn. Interalie, la virina parto de 
nia delegacio dum la ripoza tempo lernis la luktarton Taiji... 

Post la diskudado junaj ĉinaj gesamideanoj prezentis artajn programerojn, in- 
terkantadon, dancadon. 

Post vespera bankedo la ĉeestantoj refoje amasiĝis en la salono de la gastejo. 
Niaj rusaj samideaninoj prezentis la fabelan drameton “Kuiristo kaj Kato” de 
l.Krilov. Cinaj gejunuloj de tempo al tempo laŭte aplaŭdis. Gennadij Slepĉenko 
projekciis la filmon “Fabelo pri la ora fiŝeto kaj Fiŝisto” de A.Puŝkin, kiu grande 
interesigis gejunulojn. Ciuj opiniis, ke tia filmo ja estas bona lernilo por studado de 


E-o. 

La 16-an de majo 
okazis la Fermo. 
Gestudentoj legis la 
Rezolucion de la 



seminario kaj anon- 
cis, ke la 3-a Semi- 
nario okazos en majo 
venontjare en Har- 
bino. S-ino Song 
Ping, kiu jam kel- 
kajn jarojn instruas 
Esperanton en la He- 
jlongĝjanga Scienc- 
teknika Instituto en 
Harbino kaj estis 
ĉefa organizanto de 
la seminario es- kune kun ĉinaj gesamideanoj antaŭ la palaco de Konfuceo 

primis la adiaŭajn vortojn. 

La 17-an de majo nia delegacio vizitis aliajn pitoreskajn lokojn de Harbino kaj 
Budaan templon. La 18-an de majo kune kun ĉinaj gestudentoj ni vizitis la palacon 
de Konfuceo. Tiu palaco estas unu el tri en Cinio. Vespere okazis akcepto en Stu- 
denta E-klaso. Dum tiu akcepto Ljubovj Karpeta rakontis pri aliaj eminentaj rusoj, 
kiuj loĝis en Harbino aŭ vizitis ĝin: ekz. pri Vasilij Eroŝenko, Innokentij Seriŝev, 
Nikolaj Reriĥ. La rakonto estis bone ilustrita. S-ino Ljudmila Abisova preparis 
prelegon pri la kulturo de slavoj en Fora Oriento de Rusio. 

La tuta vizito pasis en vere amika etoso. La 19-an de majo ni lasis la neforgese- 
blan Harbinon. 


Aleksandr Titajev (Vladivostok) 

PACMUZEAJN SALUTOJN EL SAMARKANDO! 

En la 2750-jara Samarkando daŭre funkcias Internacia Muzeo de Paco kaj Soli- 
daro. La ekspozicio inkluzivas jenajn sekciojn: “La Mondo kaj la Globskalaj Prob- 
lemoj”, “Hiroŝimo-Nagasako: Voĉo de Memoro kaj Espero”, “Mediprotektado kaj 
Sana Vivmaniero”, “Belo Savos la Mondon”, “Esperanto Servas Pacon”, "lnter- 
nacia Infanarta Galerio”, “La Mondo Ridetas” k.a. Vi povas legi pri la muzeo ĉe 
<http ://www. aliaflanko.de/urbo/ samarkand/muzeo. html> 

Mi provis fari etan retan prezentaĵon de la nova pacmuzea ekspozicio ĉe la 
retejo. Eble vi trovos ĝin interesa. Vi povas rigardi la fotojn forme de tutekrana 
slajd-prezentado ĉe la adreso 

<http://cmd.shutterfly.com/commands/pictures/slideshow?site=samarkandpeacemuse 
um&page=samarkandpeacemuseum/pictures&album=5>. 

Nuntempe estas aranĝata speciala retejo pri la muzeo: 
<http://samarkandpeacemuseum.shutterfly.com>. Estonte ĝi enhavos ankaŭ plenan 
esperantlingvan version. 

Anatolo Ionesov, Direktoro de la Muzeo (Uzbekio) 

ELEKTO DE TRIONO DE LA AKADEMIANOJ 

Okazis en la unuaj monatoj de ĉi tiu jaro la reelekto de triono de la akademianoj 
laŭ la Statuto de la Akademio de Esperanto. 

Ne rekandidatis Aŝvinikumar, Gersi Alfredo Bays, Andre Cherpillod, Flavio 
Rebelo kaj Trevor Steele. 

lliajn lokojn prenis la novaj akademianoj Marcos Cramer, Lena Karpunina, 
Stano Marĉek, Paŭlo Moĵajev kaj Alexander Shlafer. 

Estis reelektitaj Vilmos Benczik, Probal Dasgupta, Miguel Gutierrez Aduriz, 
Boris Kolker, Erich-Dieter Krause, Li Shijun, Carlo Minnaja, Humphrey Tonkin, 
Bertilo Wennergren, Yamasaki Seiko. 

Pro la ĵusa forpaso de akademiano Maŭro La Torre, nun la Akademio konsistas 
el 44 membroj: Perla Ari Martinelli, Marc Bavant, Vilmos Benczik, Gerrit 
Beiyeling, Marjorie Boulton, Renato Corsetti, Marcos Cramer, Dao Anh Kha, 
Probal Dasgupta, Michel Duc Goninaz, Lena Karpunina, Gbeglo Koffi, Paul Gub- 
bins, Miguel Gutierrez Aduriz, Otto Haszpra, Christer Kiselman, Boris Kolker, 
Ilona Koutny, Katalin Kovats, Erich-Dieter Krause, Li Shijun, Jouko Lindstedt, 
Frangois Lo Jacomo, Anna Ldwenstein, Ma Young-tae, Carmel Maiiia, Stano Mar- 
ĉek, Geraldo Mattos Gomes dos Santos, Carlo Minnaja, Paiilo Moĵajev, Brian 
Moon, Barbara Pietrzak, Sergio Pokrovskij, Otto Prytz, Baidur Ragnarsson, Fran- 
cisko Simonnet, Aiexander Shlafer, Saka Tadasi, Humphrey Tonkin, Amri Wandel, 
John Wells, Bertilo Wennergren, Xie Jŭ-ming, Yamasaki Seiko. 

AdE - Oficialaj Informoj 

* 444 + 44444444444 * 444444 ku/tura revuo 


LITERATURA KONKURSO “LIRO-2010” 

“La Ondo de Esperanto” denove invitas ĉiujn dezirantojn partopreni en la tradi- 
cia literatura konkurso “Liro-2010”. Ci-jare estas proponitaj du originalaj kaj tri 
tradukaj branĉoj: 

1. Originala prozo 

2. Originala poezio 

3. Traduko el la angla lingvo: “The man who lived for others” de Jerome K. 
Jerome. 

4. Traduko el la franca lingvo: “L’ ami Joseph” de Guy de Maupassant. 

5. Traduko el la rusa lingvo: “Amerikanec” de Arkadij Averĉenko. 

En la originalaj branĉoj (1, 2) oni rajtas partopreni per ne pli ol tri verkoj, en la 
tradukaj branĉoj (3, 4, 5) - nur per unu verko. 

La originaloj de la tradukendaj tekstoj estas elŝuteblaj en la retejo de La Ondo 
de Esperanto: <http://www.esperanto.org/Ondo/Liro2010.htm>. 

Sendu kvar tajpitajn, komputile kompostitajn aŭ klare skribitajn ekzemplerojn 
de la konkursaĵo al la sekretario de “Liro” Halina Gorecka (236039, Kaliningrad, 
a/k 1205). La konkursaĵoj devos atingi la sekretarion antaŭ la 1-a de decembro 
2010. Subskribu vian konkursaĵon per pseŭdonimo kaj aldonu slipon kun indiko de 
la pseŭdonimo, aŭtenta nomo kaj poŝta adreso. 

Oni povas sendi la tekstojn kaj slipojn rete, en apartaj mesaĝoj, al la adreso 
<sezonoj@yahoo.com>. Oni ne rajtas sendi verkojn, kiuj estis publikigitaj aŭ pre- 
miitaj en aliaj konkursoj. 

La laŭreatoj ricevos diplomojn kaj libropremiojn. La organizanto ĝis la 1-a de 
januaro 2013 havos la ekskluzivan rajton de la unua publikigo de la ricevitaj 
konkursaĵoj en “La Ondo de Esperanto” kaj elektronike. La kopirajto restas ĉe la 
aŭtoro, kiu konsentas cedi ĝin senpage al la organizanto en okazo de libroforma el- 
dono. Legu pli pri la konkurso Liro: <http://www.esperanto.org/Ondo/Ind- 
liro.htm>. 

Bonŝancon! 

Halina Gorecka, sekretario de Liro 

“LA TREZORO”: FENESTRO AL LA ISLAMA KAJ ARABA KUL- 

TURO 

La abunda kolekto de proverboj kaj anekdotoj el la araba kaj islama kulturo, 
trafe titolita La trezoro, kies unua eldono rapide elĉerpiĝis, estas denove havebla. 
Gia nova korektita versio ĵus aperis kun la sama grafike bela vesto kiel la unua en 

2008. La trezoro estas rikolto de multjara kolektado de Husejn Al-Amily. La mate- 
rialo estas origine tradukita ĉefe el arabaj fontoj, li skribas en la antaŭparolo. 
Tamen, pluraj proverboj el Sumero, antikva civilizo en la nuna Irako, kaj el la 
malsamlanda islama kulturo, ĉefe de afgana, kurda, persa kaj turka originoj, estas 
aldonitaj. Al-Amily, kiu vivas en Londono, estis aparte kompetenta por kompili la 
verkon. Li naskiĝis en Irako en 1927 de libana patro kaj iraka patrino kaj kvali- 
fikiĝis universitate pri islamaj kaj arabaj studoj. 

La materialon de Al-Amily redaktis Gerrit Berveling, Michael Cayley kaj Re- 
nato Corsetti taskite de la Komisiono de UEA pri Meza Oriento kaj Norda Afriko. 
Laŭ Corsetti temas pri paŝo en la ĝusta direkto de Esperanto kiel ponto-lingvo in- 
ter malsamaj civilizoj je monda nivelo, tiom pli bonvena, ĉar pri ia arabaj kaj 
isiamaj landoj nuntempe en multaj aite evoluintaj iandoj regas pli da kiiŝoj ol da 
konoj. 

La trezoro estas 137-paĝa kaj kostas 15 eŭrojn. Ekde samtempa mendo de 3 aŭ 
pli da ekzempleroj la Libroservo de UEA donas rabaton de 1/3. Por la individuaj 
membroj de UEA valdias la membreca rabato de 10% jam ĉe aĉeto de unu ekzem- 
plero. Aldoniĝas sendokostoj kaj, en EU, imposto de 6%. 

Gazetaraj Komunikoj de UEA 

“NEMEZA” DE A.NOBEL - EN LA RUSA KAJ ESPERANTO 

La fama sveda sciencisto kaj inventisto Alfred Nobel fine de sia vivo verkis en 
la sveda lingvo la kvaraktan tragedion “Nemeza”, kies eventoj okazas en Italio en 
la 16-a jarcento. La tragedio estis eldonita jam post morto de la aŭtoro en la kvanto 
100 ekzempleroj. Tamen laŭ postuloj de liaj parencoj, indignitaj pro akra kon- 
traŭreligia etoso de la dramo, preskaŭ ĉiuj 
ekzempleroj de la eldono estis neniigitaj. 

Kaj nur fine de la pasinta jarcento estis 
trovita ekzemplero de tiu libro en la Sveda 
Reĝa Arkivo. Pri la verko ekinteresiĝis 
konata sveda verkisto kaj esperantisto 
Gunnar Gallmo, kiu tradukis ĝin en Esper- 
anton kaj eldonis dulingve en Stokholmo 
en 2003. 

Laŭ peto de lntemacia lnforma Nobela 
Centro Nikolaj Kijukov tradukis la verkon 
de Nobel de Esperanto al la rusa. Kaj jen - 
ĉi-jare la tambova eldonejo “Nobelistika” 
eldonis belan libron kun Esperanta kaj 
msa tekstoj de “Nemeza”, la eldonkvanto 
estas 3000 ekzempleroj. 

Nikolaj Krjukov (Moskvo) 

Mikaelo Bronŝtejn 

La urbo Goblinsk 

24.03.199..., merkredo 

Kiel ĉiam, ekde la oka matene Maksim estis distribuanta taskojn por la tago inter 
siaj skipanoj. Plejmulto jam foriris el lia kabineto, restis nur du veldistoj, kiam ek- 
sonoris telefono. 

- Maksim Matvejeviĉ, - alvenis voĉo de Nadinjo. Io knaretis kaj stertoris en la 
aŭskultilo - ĉu la aparato mem aŭ la linio estis difektita. - Maksim Matvejeviĉ, 
ĉu vi aŭdas? 

- Apenaŭ! - kriis Maksim. - Kion vi volas, Nadeĵda Sergejevna?! 

- Mi intencas veni al vi! Post kvin minutoj! - kriis ŝi responde. 

- Porkiodo?! 

Lazar enrigardis la kabineton, mirigita pro la krioj de Maksim. Tiu mangeste invitis 
lin eniri. 

- Mia amikino en la regiona komisiono pri laborprotekto avertis min! - kriis Nad- 
injo. - Morgaŭ venos grupo de komisionanoj, eble, tri... eble, eĉ kvar personoj! 
Por kontroli laborkondiĉojn en la uzino! Mi volas preni vin kun Lazar Aronoviĉ 
kaj kune viziti ĉiujn metiejojn! 

- Bone! - kriis Maksim. - Lazar Aronoviĉ jam estas ĉi tie! Venu! 

Lazar citis malnovan ŝercon: 

- “Ruso krias en la aŭskultilon. A1 kiu vi krias? - demandas najbaro-japano. - A1 
Moskvo. - Sed ĉu vi ne povus paroli pertelefone?..” 

La veldistoj ekgakis. Maksim mienigis rideton kaj diris al ili: 

- Jen do, buboj. Morgaŭ venos kontrolistoj, do ordigu viajn laborlokojn: instalu 
ŝirmoŝildojn por ne blindigi la homojn, kaj por ke sparkoj ne flugu ĉien ajn. 
Kontrolu gasbalonojn, tubojn, kablojn, fajroestingilojn... vi ja bone scias, kion 
endas fari por ke ne estu riproĉoj. 

- Krudtolajn gantojn novajn donu, ĉefo! - grumblis unu el la veldistoj. 

- Sed kie estas la viaj, ricevitaj komencmonate? 

- Tmitaj ili estas! - laŭte elparolis la dua. - Vi mem scias, ke ne sufiĉas unu paro 
por la tuta monato. 

- Dependas... - rebatis Maksim, komprenante, ke la veldistoj nur faras uzon el 
onta vizito de la kontrolistoj. - Tamen bone, ricevu. 

Li prenis el ŝranko du gantoparojn kaj donis al la veldistoj. Tiuj foriris. Lazar staris 
ĉe la tablo, iel strange rigardante al Maksim de supre malsupren. Nigra ŝaŭmo de 
risortecaj krispaj bukloj hirtis laŭronde elsub lia kasketo. 

- Sidiĝu, Lazar, - diris Maksim, - kaj ne okulumu min samkiel Lenin la burĝaron. 
Tuj alvenos Nadinjo - vi komprenis... Ni iros por antaŭkontroli... sed jam nun 


1 Ĉapitroj el la nova romano. Antaŭaj ĉapitroj el tiu ĉi verko estis publikigitaj en REGo 
JV 2 JV 2 3 (40), 3 (46), 5 (48), 2 (51), 5 (54), 2 (57). (La red.) 

mi volas peti cin: sendu ciajn bubojn por ŝanĝi ĉi tie lampojn nelumantajn - al- 
menaŭ kelkajn. Fam iom pli da lumo, ja certe, tiuj kontrolistoj alvenos kun 
luksmezurilo. Nu, kial ci okulumas? 

- Ci estas frato por mi, Maksiĉjo... - diris Lazar, plu borante lin per siaj bmnbrilaj 
okuloj. - Antaŭnelonge iu prizorgis suban parton de cia vizaĝo, pli-malpli fa- 
kule prizorgis... Sed mi prizorgos pli senteble. Se ci ofendos Evan. 

- Nun mi dim, - respondis Maksim serioziĝinte. - Ci ĉion scias pri mi, mi ĉion 
scias pri ci. Mankas sekretoj ĉi tie. Cia edzinjo neniom scias pri ciaj aventuroj, 
sed eĉ se ŝi ion scias, do - ne de mi... 

- Ha! - Lazar metis siajn manegojn sur la tablon kaj proksimigis la vizaĝon al 
Maksim. - Mi diru al ci tiel, fraĉjo. Unue, dankon por cia digna konduto. Due, 
miaj aventuroj - ci bone scias tion - estas nur aventuroj momentaj. Nu, ŝatas 
min la ina aro, ĉu mi ofendu iun el ili per rifuzo?.. Trie, Eva estas mia plijuna 
fratino, kaj mi devas zorgi pri ŝia bonfarto. Kvare, ci, kun cia trohonesteco ka- 
pablas nek agi kun ciaj inoj tiel, kiel mi agas kun la miaj, nek bone kaŝi ciajn 
heroaĵojn. Kvine... 

- Cesu, Lazar! - diris Maksim abmpte. - Ci scias, ke mi neniam ofendos Evan... 
ne faros malbonon por mia familio. Sed kiu sciu pli bone ol ci, ke Eva estas vir- 
ino iom speciala? Sekve, ĉu estu ci, kiu malaprobu, se mi trovus iom da varmo, 
kiun mi bezonas? 

- Ci pravas kaj ne pravas, fraĉjo, - Lazar metis la dekstran manon sur ŝultron de 
Maksim kaj skuetis pacige. - Do fam laŭ cia bontrovo, sed memom, kion mi 
promesis al ci. 

- Mi memorfiksos, - respondis Maksim. - Sed nun diru, kiom da akcioj ci planas 
akiri? 

- Kial ci demandas? - miris Lazar. - Ci ja aŭdis hieraŭ, mi diris - dek... 

- Mi aŭdis, - diris Maksim, - sed kion ci intencas skribi en la fermotan koverton? 

Lazar montris eĉ pli gravan ekmiron kaj volis diri ion ravitan, sed tiumomente la 

pordo ovriĝis. 

- Do, Lazar Aronoviĉ, - laŭte diris Maksim, kvazaŭ ne rimarkinte Nadinjon, - mi 
supozas, ke viaj elektristoj jam anstataŭigas malbonajn lampojn per la novaj, ĉu 
ne? Saluton, Nadeĵda Sergejevna! 

- Memkompreneble! - konfirmis Lazar, turnante sian kapegon al Nadinjo. - Bo- 
nan matenon, kamarado protektantino! 

- Bonan matenon, kamarado ĉefelektristo! - reehis Nadinjo kun rideto. - Bonan 
matenon, Maksim Matvejeviĉ. Mi aŭdis, ke vi estis parolantaj pri la lampoj, 
do... 

- Nadi-injo! - flustrokrietis Lazar, farante grandajn okulojn. - Ne perdu vian tem- 
pon, ne parolu pri tio. Cio estas decidita, bonŝance, la lampojn mi havas en 
sufiĉa kvanto... la kontrolistoj ricevos tion, kion postulas la regularo. 

Li leviĝis de sur la seĝo, metis la manegojn sur la ŝultrojn de Nadinjo kaj, klininte 

sin al ŝi, tuŝis ŝian ruĝiĝintan vangon per la sia. 

- Lazar Aronoviĉ... - elspiris Nadinjo. - Kion vi faras?! En la oficejo! Mi skribos 
raporton por ke la direktoro vin monpunu pro... pro tio ke vi pikis min per via 

vango... 

- Ha! - respondis Lazar gaje. - Mi pretas esti punita. Tamen pardonu, Nadinjo, mi 
ne havis tempon matene por razi min. 

- Mi estas razita, - diris Maksim, tuŝante la alian ruĝan vangon de Nadinjo. - 
Tamen ni iru - se ni ne longe diskutos en ĉiu loko, ni sukcesos esplori ĉion an- 
taŭ la tagmanĝo. 

Triope ili trapaŝis la bmajn metiejojn, - ekde la mekanika, tra du muldaj, celuloida 
kaj paka, - vizitis stokejon de kmdplastoj kaj tiun de produktitaj varoj, kaldrone- 
jon, transformatorejon, la maŝinsegilejon de Kolja... lli parolis kun laboristoj, ĉe tio 
Nadinjo registris kelkajn plendojn en sian dikan notlibregon. Maksim riproĉis la 
muldestron Anton Daniloviĉ pro plendoj de kelkaj muldistinoj - lignaj postamentoj 
ĉe kelkaj muldmaŝinoj estis rompitaj. Tra la muĝadon kaj sibladon de la maŝinaro 
Anton Daniloviĉ provis pravigi sin, kriante, ke estas Kolja, kiu kulpas, ĉar li, An- 
ton Daniloviĉ, jam antaŭ kelkaj semajnoj estis mendinta novajn postamentojn... 
Kelkfoje Nadinjo postulis, ke Lazar malfermu elektroŝrankojn - kompreneble, tie 
multloke anstataŭ protektiloj estis ŝovitaj dratpecoj. Nadinjo montris ĉiun dratpe- 
con per fingreto kaj per la sama fingreto minace gestis al Lazar, kiu pene konservis 
seriozan mienon, dirante “Tuj-tuj!” aŭ “Senprokraste!” Meze de la itinero ili suk- 
cesis teumi en eta ĉelo de Lidia Petrovna, kie eĉ la teo havis iom da ĉienpenetra 
acetona odoro. Tiamaniere, post trihora pli-malpli gaja promenado, ili atingis la 
manĝejon ĝuste al la tagmanĝa paŭzo. 

La manĝejo estis rekonstruita antaŭ ses jaroj per preskaŭ lastaj dotoj de la social- 
isma sistemo. La leĝerindustria ministerio, al kiu apartenis “Rusoplast”, donadis la 
monon pli-malpli senavare. La plej informitaj uzinanoj - ĉirkaŭ kvin - sciis, ke 
parte tiu mono per dokumentoj, mildadire, ne tro leĝkonformaj, foriris por riparado 
de tegmento en la ekstemrba domo de la unua sekretario de la Gorkomo. Tamen 
tiun ĉi kvinopon, des pli la ceterajn uzinanojn, tiu fakto absolute ne zorgigis. Unue, 
ĉar helpo de urbaj enteiprenoj al la gorkomanoj estis afero memkomprenebla kaj 
ordinara. Due, ĉar la riparado de uzina manĝejo neniom suferis pro parta mon- 
perdo. Cio estis farita altnivele! Projekton por la rekonstmo faris la plej klera kaj 
talenta urba dezajnisto Maljukov. La bezonatajn materialojn, neaĉeteblajn en 
vendejoj pro totala manko de ĉio ajn, la direktoro akiris en Peterburgo (tiam 
ankoraŭ Leningrado) dank’ al personaj kontaktoj de la helpita Gorkom-sekretario. 
Interalie dezajnisto Maljukov ricevis dek du grandajn kuprajn foliojn kaj mem 
cizelis fabelajn figurojn de Zodiak-signoj, kiuj nun ornamis la ore-bmnajn murojn 
de la manĝsalono. Sep tre imponaj lustroj, kiujn Eŭgeĉjo alportis el Erevano, kreis 
en la salono komfortan etoson de mezklasa restoracio. Ne temis, certe, pri kvalito 
de manĝaĵoj, sed Larisa, la manĝejestrino, kun du helpkuiristinoj mirakle kreadis el 
magraj provizaĵoj manĝeblajn kaj eĉ bongustajn pladojn. 

- Aŭdu, Sumskij! - vokis la direktoro, manĝanta ĉetable kun Nina Dmitrijevna 
kaj Anna Antonovna sub nuda kupra sveltulino - la Virgulino-signo. - Kie vi 
vagadis? Ekde la mateno mi serĉas vin! 

- Viktor Vasiljeviĉ! - Nadinjo intervenis defende. - Laŭ via persona ordono mi 
kun Maksim Matvejeviĉ kaj Lazar Aronoviĉ inspekciis la tutan teritorion... 

Morgaŭ venos la kontrolistoj - mi raportis al vi! 

- Jes, mi rememoras... - murmuris Sigaev. - Mi esperas, ke post via promeno la 
morgaŭaj kontrolistoj ne trovos gravan malbonon. Sed vi, Sumskij, tamen venu 
al mia kabineto tuj post kiam vi finmanĝos. Ni havas gravan aferon... 

- “Ni havas gravan aferon...” - moke imitis Maksim nelaŭte, sidiĝante kun Lazar 
kaj Nadinjo ĉe libera tablo. - “La tubo fumas ne tiun direkton!” Sanĝiĝas nia 
Viĉjo, ĉu ne, Lazar? Abmpte iĝas alia homo... 

- Eh, se nur li... - suspiris Lazar. - Mi ne miros, Maksiĉjo, se ĉi-jare ni nomos 
multajn amikojn eksaj. 

Nadinjo ial ruĝiĝis - tio estis videbla eĉ en la duonkrepusko de la salono. Si prenis 
kuleron kaj enpensiĝinte rigardis la teleron kun vaporanta brasiksupo. Tra la 
fluanta vaporo videblis ŝiaj larĝiĝintaj okuloj. Siaj pensoj kaj sentoj ĉiam montriĝis 
senkaŝe sur ŝia knabineca vizaĝo, sed la okuloj... Maksim sciis, ke tio okazas ĉiu- 
foje, kiam Nadinjo volas diri ion gravan, sed hezitas. 

- Do, Nadinjo? - li diris, glatante siajn harojn post depreno de la kasketo. - 
Malpezigu la animon... 

- Mi aŭdis, Maksim Matvejeviĉ... - ŝi ekflustris arde, - mi aŭdis, ĉar la muro inter 
niaj kabinetoj... inter mi kaj Nina Dmitrijevna estas maldika... estas stukita lig- 
naĵo... Mi aŭdis!.. 

- Cu mi forirn? - Lazar finmaĉis viandopecon. 

- Kial do vi, Lazar Aronoviĉ? - ofendite elflustris Nadinjo. - Simple mi... mi ne 
scias. Mi aŭdis, ke matene li kriegis en la najbara kabineto... per obscenaj vortoj 
pri vi, pri Kirzov, sed eĉ pli - pri Maksim Matvejeviĉ kaj pri Kuzmiĉov... Per 
tiaj vortoj! 

- Nu, se pri Kuzmiĉov, mi komprenas la kaŭzon, - diris Maksim. 

- Kion ci komprenas? - demandis Lazar scivoleme. 

- Ne gravas... eble, mi eraras. Do mi diru poste. 

En la malplena akceptejo Maksim karese tuŝis per polmo vangon de lrinjo kaj sen 
hezito malfermis la blankan pordon kun ŝildeto: “Direktoro Sigaev V.V. Akceptas 
pri personaj demandoj ĵaŭde, je la 14.00 - 16.00”. 

Viĉjo sidis sur sia brakseĝo, foliumante malpuretan enketaĵon de Maŝa kaj Kira. 
Dekstramane de li, en la ĉefinĝeniera loko, sidis Nina Dmitrijevna, ion sufloranta 
nelaŭte. La direktoro tenis en la mano ruĝan krajonon, kaj foj-de-foje metadis sur 
la foliojn streketojn, demandsignojn aŭ iujn vortojn. 

- Eniru, Sumskij, - li mangeste montris al Maksim la seĝon de maldekstre. - 
Sidiĝu ĉi tie, pli proksime. 

Maksim aliris kaj okupis la seĝon. Dum lia iro Nina Dmitrijevna haste renversis 
kelkajn paperfoliojn, kuŝantajn antaŭ ŝi, kaj ĵetis al Maksim embarasite kulpan ri- 
gardon. Sigaev dum iom da tempo montris mergiĝon en la enketliston, murmuradis 
ion neklaran kaj movetis la lipharojn. 

- Do, - diris li fine, levante la okulojn al la etatestrino, poste movante ilin al Mak- 
sim. - La afero iras en bezonata direkto, ĉu ne? Nur kelkaj demandoj restas... 

- Nina Dmitrijevna rapide kapjesis kelkafoje. 

- Maksiĉjo, - la direktoro uzis la ĉiaman poramikan nomon de Maksim, - ĉu ci 

memoras la naŭan de majo en la sepdek kvina jaro? La vesperon? 

Certe, Maksim memoris tiun vesperon. Estis la trideka datreveno de la Venko. Kun 
siaj tiamaj amatinoj ili estis en Leningrado. Ili trinkis bieron en iu kelo, postman- 
ĝante sekigitajn fiŝetojn, poste venis al la bordo de Neva por spekti festan fa- 
jrospektaklon. La kajo estis plenŝtopita de homamaso, tamen ili sukcesis okupi bo- 
nan placeton ĉe balustrado kontraŭ la Kunstkamero 1 , kaj bonege vidis la krozadon 
de militŝipoj, la ĉielon kaj la akvon, lumigitajn per diverskoloraj fajretoj, la torĉojn 
super la du kolonoj en Vasiljevskij-insulo... Maksim respondis nenion, sed la re- 
spondo estis en lia rigardo. 

- Cu ci memoras, ke ni savis nin nur ĉar ni restis kune? - plu demandis Sigaev. 
Ankaŭ tion Maksim memoris. La furiozan, blekantan amasegon, moviĝantan for de 
Neva post la fino de la spektaklo. Dense, dense, unu ĉe la alia. Kelkaj falis kaj estis 
grave vunditaj, torditaj kaj tretitaj de la amaso; kompreneble, tiamaj ĵurnaloj ne ra- 
jtis raporti, sed oni rakontis pri kelkdeko da viktimoj... Maksim kun Viĉjo ne falis. 
Ordoninte al la knabinoj sekvi ilin tuŝproksime, ili man-en-mane defendis areeton 
ĉirkaŭ si kaj, post duonhora baraktado, senperde atingis liberan spacon... Maksim 
silentis. 

- Do mi supozu vian komprenon, ke ankaŭ nun ni devas resti kune por venki, - 
resumis Viĉjo. 

La tutan tempon li ne formovis la rigardon de Maksim, kvazaŭ esplorante reagon 
de la vizaĝmuskoloj, de la okuloj, de la lipoj, eble montrontaj rideton. Ankaŭ Nina 
Dmitrijevna, demetinte la okulvitrojn gapis al Maksim per siaj kulpaj okuloj. Mak- 
sim silentis. 

- Sumskij! - la direktoro ŝanĝis la voĉtonon. - Kiom da akcioj vi volas akiri? 

- Mi rajtas ne diri, Viĉjo, - respondis Maksim, - sed al ci mi diru. Ducent. Guste 
tion mi diris ankaŭ al la knabinoj. 

- Stranga ulo... - diris Sigaev al Nina Dmitrijevna. - Jen vidu, mulda metiejo - 
maksimuma deziro estas dek akcioj. Celuloida metiejo - kelkaj tute ne volas ak- 
ciojn... aliaj jen - tri... kvin... La homoj de Kolja - du... kvin... ok... Vidu lin - li 
volas ducent! 

- Antaŭnelonge ni proponis al vi unu bonan solvon, Viĉjo, - diris Maksim. - 
Eble, ĉiuj ni estis ebriaj tiam, sed vi tuj rezignis... Sed nun... tutegale vi devas 
ion oferi al la kolektivo. Cirkaŭ ducent kvindek uzinanoj, ĉu ne, Nina Dmitri- 
jevna? Eble, ne ĉiu el ili, sed la plimulto anoncos ian kvanton en la kovertoj. 
Tridek procentojn vi, eble, ricevos... 

- Ne saĝumu... - grumblis Viĉjo sen troa certeco kaj rigardis fenestren. 

- Maksim Matvejeviĉ, - milde elparolis la etatestrino, - sed vi... pro kio vi ekde- 
ziris akiri ducent akciojn? 

- Car mi studis iomete la privatigan leĝon, - respondis Maksim. - Mi ne intencas 
rompi la planojn de Viktor Vasiljeviĉ, sed... ducent akcioj estas du procentoj de 
la tuto. Persono aŭ gmpo, posedanta du procentojn, rajtas iniciati ekstervican 
kunvenon de akciuloj ĉe bezono. Mi ne volas serĉi iun, agiti gmpon - ĉe be- 


1 Kunstkamero - antropologia kaj etnografia muzeo, fondita de Petro la Granda. 


40 



zono. Mi volas mem havi tiun ĉi etan rajton. 

- Esperantisto... - kun malkaŝa minaco diris Viĉjo. - Sciulo... Kiu multe scias, 
malbone dormas... 

Maksim ekridetis. Strange, sed tiu minaca diraĵo absolute trankviligis lin. 

- Jes, - li diris. - Foje mi vekiĝas nokte... Strangaj sonĝoj venas - iam mi rakon- 
tos al vi... 

- Sen bezono, - reagis Sigaev. - Min ne interesas viaj sonĝoj... via persona vivo... 
sed, verŝajne, oni ne suftĉe vin edukis antaŭ iom da tempo. 

- Cu estas vi, kiu aranĝis? - trankvile demandis Maksim. - Dankon, mi konsideru 
tion. 

- Tro da honoro por via persono, - neglekte elparolis Sigaev, - se mi aranĝus... 
Mi nur vidis vian makzelon... Sidu hejme, ne vagadu dum noktoj, kaj eduko ne 
okazos. Cetere... ĉu vi povas klarigi al mi... kaj al nia estimata Nina Dmitri- 
jevna, prezidanta la privatigan komisionon, kial via Kuzmiĉov pretendas pri 
kvarcent akcioj? Cu ankaŭ li estas esperantisto? Aŭ estas vi, kiu agitis?.. 

- Viaj knabinoj agitis, - respondis Maksim. - Demandu Kolja-n, li ĉeestis. Nina 
Dmitrijevna ne povas antaŭvidi ĉiujn tiklajn demandojn, kiujn inventos saĝa la- 
boristo. La knabinoj ne ricevis precizajn instrukciojn, do per nekonvenaj re- 
spondoj ili agitis. 

- Kiaj demandoj? Kiaj respondoj?! - Nina Dmitrijevna paliĝis, atendante ekfu- 
rioziĝon de la direktoro, sed tiu restis indiferenta. 

- Kompreneblas, - li diris abmpte. - Ŝumskij, e-e...dim al Kuzmiĉov, ke mi invi- 
tas lin en mian kabineton en la fino de la labortago. Danku dion, ke li estas sola 
inter la viaj, kiu saĝumas samkiel vi... 

- Viktor Vasiljeviĉ, - Maksim skrapetis la nukon, eldirante nekutiman por li ofi- 
cialan nomon. - Cu ne venis al vi penso, ke iu el la etatanoj de “Rusoplast” 
povas blufi? 

- Kiel blufi? Por kio? - Sigaev streĉiĝis. 

- Do, ekzemple, skribi en sia koverto ne la samon, kio estas skribita en tiu ĉi 
listo... 

- Kiu?! Cu vi supozas, ke iu kapablas? Kiu?!! Cu vi?! - ŝvito aperis sur la frunto 
de la direktoro. 

Maksim ne atendis tian reagon, sed respondis sen videbla embarasiĝo: 

- Mi ripetos en mia koverto tion, kion mi jam diris kaj skribis. Kaj mi absolute ne 
scias, al kiu povas veni la ideo pri blufo. Mi nur diris mian opinion, ĉar... ĉar eĉ 
ne estas blufo - nur antaŭvidemo. Ja tiu ĉi enketado - vi kaj mi, des pli Nina 
Dmitrijevna - komprenas, ke ĝi estas kontraŭleĝa... 

- Nu-nu... - murmuris Sigaev. - Tamen ni ĉesu diskuti pri tio. Mi havas por vi, 
Maksim Matvejeviĉ, pli interesan kaj pli gravan aferon. Ja vi multfoje petis pri 
terpeco ekstemrba por ĝardenumado, ĉu ne, Nina Dmitrijevna? 

- Je-es! - kun ĝojo kaj preteco eksklamaciis Nina Dmitrijevna. - Ce mi kuŝas lia 
petskribo. Jam delonge. 

La direktoro eligis tirkeston de sia tablo kaj prenis de tie dikan dosierujon. Kon- 

spire rigardante al Maksim, li diris: 

- Jen! La regiona estraro finfine konfirmis ĉiujn dokumentojn. Post trijara trak- 
tado ili donis al “Rusoplast” parcelon! Ses hektarojn... do por sesdek dezirantoj 
sufiĉos. Kiom da petskriboj vi havas, Nina Dmitrijevna? 

- Kvardek ok, - ŝi tuj respondis. 

- Jen do, - Sigaev turnis la kapon al Maksim. - Ni rajtas distribui po mil kvadrataj 
metroj por persono, pli ĝuste - por familio. Kelkajn pecojn ni devos oferti al 
bonaj homoj - la urbodomaj uloj petas tri pecojn... la rekrutestro... la banko... 
estas bezonataj homoj, vi komprenas. Sed restos tereno, sufiĉa por kontentigi 
ĉiujn niajn dezirantojn. Do mi proponas al vi, Maksim Matvejeviĉ, preni la af- 
eron en viajn manojn. 

Ĉu ĝoji, aŭ ne - Maksim ne sciis. Certe, li ekde longe volis havi propran terpecon - 
planti tie pomarbojn, munti forcejon, prizorgi iujn kreskaĵojn, ekzotikajn por la re- 
giono, ekzemple melongenojn... Ankaŭ Eva plendadis, ke legomoj iĝas pli kaj pli 
altprezaj, do endus kidtivi la proprajn... Tamen en la nuna situacio tiu ĉi ago de 
Viĉjo odoretis, verdire, kiel subaĉeto... 

Sed Viĉjo jam malfaldis sur la longa kunsidtablo paperegon kun plano de la tereno. 

- Ne pensu longe, Maksiĉjo! - krietis li kuraĝige. - Mi scias, pri kio ci pensas. 
Sed kiam ci iomete mergiĝos en la aferon, ci komprenos, ke ĝi estas ne grava 
donaco, sed granda laboro: dokumentoj, instancoj... vojon endas konstmi, al- 
menaŭ provizoran. Tamen rigardu ĉi tien: pli ol duono de la tero situas tuj ĉe la 
riverbordo. Akvon vi havos sen problemoj. Por vi mem elektu la plej bonan pe- 
con. Ankaŭ por Kirzov - mi vidis lian petskribon. Ha, cetere, ankaŭ via Kuzmi- 
ĉov petis! Li elektu la unua post vi. Do? 

- Ne hezitu, Maksim Matvejeviĉ, - diris la etatestrino. - Estas la lasta ŝanco! Kiu 
scias, ĉu la superaj estroj poste donos la teron senpage? Sed konsidem, ke ankaŭ 
mia petskribo ekzistas... 

- Mi konsentas, - kurte diris Maksim. 


SAMA KREDO 

Patro al fdo: “Edziĝu nur al juda virino, kiu havas la saman kredon kiel nia fa- 
milio.” 

Filo: “Paĉjo, kial mi prenu edzinon, kiu kredas ke mi estas idioto?!” 

juda humuraĵo de Josef Shemer 

KLARVIDA SOLVO 

Kruko estas ĉe d-ro Klarvid, la okulisto. 

D-ro Klarvid: Ĉu vi povas legi la lastan linion, Kruko? 

Kriiko penas: He... “E”? Aŭ eble “2”...? 

D-ro Klarvid: Eĉ ne proksime! Kruko, vi bezonos okulvitrojn! 

Kruko: Ne, ne, doktor’. Mi nur bezonas pli grandan liter-afiŝon. 

(esperan to-anekdotoj) 

Poemoj de Aleksandr Logvin 

Aleksandr Logvin-Liljer (1903-1980) estas unu el niaj plej famaj poetoj- 
esperantistoj. En 1964 aperis lia poezia kolekto “Sur la vivovojo”, sed ankaŭpost 
tio li fruktodone verkis kaj tradukis el la nisa kaj ukraina lingvoj. En 2003, okaze 
de la 100-jara jubileo de la poeto, estis publikigitaj en aparta broŝuro kelkaj 
arkivaj materialoj de Logvin sub la titolo “La lasta taglibro de I’poeto ”, tamen tio 
ne elĉerpas la tutan lian malbone konatan poezian heredaĵon. Multaj liaj poemoj, 
ĉefe porokazaj, sed ankaŭ sufiĉe memstaraj, troviĝas en liaj leteroj al diversaj ko- 
respondamikoj. Plejparte tiaj leteroj perdiĝas, sed,feliĉe, ne ĉiam. 

Antaŭ sia morto lia nndtjara franca korespondamiko Jean Lezan ordigis siajn 
paperojn kaj transdonis tion, kion li decidis konservi, al Perigorda Esperanto- 
grupo. Tie estis leteroj de Logvin dum lasta jardeko de lia vivo, inter 1971 kaj 
1980, kun multaj poemoj, ĉefe neniam eldonitaj (parto dediĉita al Jean Lezan). La 
perigordaj esperantistoj multobligis la leterojn en du volumoj (la duan volumon 
konsistigis fotokopioj de multegaj bildkartoj), kaj disponigis unu ekzempleron por 
ni. Do, mi prezentas kelkajn plej interesajn poemojn por legantoj de REGo (aliajn 
poemojn el leteroj al J.Lezan oni povos legi en la revuo “Scienco kaj Kulturo ”). 

Nikolao Gudskov (Moskvo) 

Al Jean Lezan okaze de lia 75-jara jubileo (31.01.1977) 

Spirit’ revolucia 
Bmbolas en la bmsto. 

Deviz’ de 1’ vivo via - 
Liber’, kuraĝo, justo! 

Senŝancelebla franco, 

Estinta rezistanto, 

Kaj kun satira lanco - 
Porpaca batalanto. 

Vivmaniero - sparta. 

Esperantisto - sperta. 

Naturamiko - arda. 

Abelbredisto - lerta. 

Kaj vi en ajna sfero 
Ekzemplodone rolas, 

Car vivi sur la Tero 
Alie ne valoras. 

Abelo 

Al Jean Lezan, miafranca amiko, abelbredisto 
Kion vi zumas, 

abeleto? 

Ha, kompreneblas 

via tristo: 

Ja falĉi volas 

ĝis la treto 

La trifoliojn 

ĉi falĉisto. 

Vi petas: 

- Lasu kvankam solan 
Floreton dolĉan por abelo, 

Kompatu min, 

la senkonsolan, 

Ne lasu do min 

sen mielo... 

Al Nikolaj Danovskij okaze de lia 70-jariĝo 

Ne multaj restis veteranoj 

Sub verda stel’ de 1’ mondlingvanoj... 

Kaj inter ili - vi, fervora, 

Fidela, firma kaj bonkora! 

Duono de 1’ jarcent’ - konatoj, 

Ni iras vigle tra sortbatoj... 

Ni konatiĝis dum kongreso: 

E1 Moskvo mi, vi - el Odeso. 

Ho, Leningrad’! Ho rememoro 
Pri urbo de 1’ Oktobra gloro! 

Invitis gastojn vi anime 

E1 tuta mond’, de malproksime... 

Levinte la nebul-kurtenon 
Mi vidas sesan SAT-festenon... 

Ni estisjunaj, spritaj, bravaj! 

Kaj kio restis? Fotoj flavaj... 

Sed lasu cindron de 1’ paseo - 
La vivo vokas nin al kreo! 

La paco - ĝoj’ de 1’ Harmonio - 
Por la Muziko, Poezio, 

Por la homar’ kaj rozpetalo, 

Por 1’ Universo kaj kristalo, 

Por venko de konkurs-amikoj 
Sub hela flag’ de 1’ Olimpikoj! 

La harmonia kolektivo 
Disfloras nur en paca vivo. 

Ni vivas. Kaj en tio - ĝojo. 

Pluiru ni laŭ paca vojo! 

Decembro 1975 


Laura 

Subita rememor’ el juno: 

Krimeo. Astroilumino. 

Rebriloj sur la mar’ de luno. 

Kaj mi. Kaj mia ĉarmulino. 

Ci tiu iluzi’ lazura 
Eklumis antaŭ mi el krono 
De brilaj versoj pri Laura. 
Senmortaj versoj pri Madono. 

Petrarca. La sonet-volumo. 

Mi foliumas 1’ eternecon. 

Min ĉarmas poezia lumo 
De olda glor’ kaj libereco. 

Post sesjarcent’ al mia koro 
E1 for’ antikva, for’ lontana 
Alvenis viva belsonoro - 
Itala vorto. Italiana. 

L’ anim’ kantanta de 1’ poeto 
Invitas nin al stat’ nirvana. 

Agrabla por moment’ kvieto 
En akompan’ de 1’ hom’ humana. 

Renkonto kun la eterneco, 
Kaŝinta sin en la volumo, 
Inspiras min. Kaj en soleco 
Mi, olda, armis min per plumo. 

Flugilojn levas la spirito 
Super la mond’ tumultoplena, 

Super minacoj de milito, 

Super la nuno fenomena. 

Ve al krimea ĉarmulino! 
Silentas marnebulo blua... 
Lamento - vana pri destino 
Kaj la bedaŭro - superflua. 

Laura, hela ĝoj ’ Laura, 

De nun - mi via adoranto. 

Kaj mia am’ platone pura - 
Ce via belo radianta. 

Fuĝinta for el sorĉa rondo, 
E1 brnlo de la glor-resono 
Petrarca iras tra la mondo 
En akompano de 1’ Madono. 


*** 

Venis tempo por vekiĝo 
De la Jino, de la Novo, 

Verda-blua senreviĝo 
De 1’ etern’ al ĉiopovo. 

Iru vi kun ni, amikoj, 

Cesu sidi en fotelo. 

Kun abeloj, kun formikoj 
Nin invitas maja belo! 

Goju ni al najtingalo, 

Kantu mem, ĝis pulsas koro! 

La konvala festivalo 
Sorĉas dum nelonga horo... 

01.05.1973, Lubni, Ukrainio 
(Poŝtkarto adresita al Jean Lezan) 


- Sara, kiom vi pezas? 

- Kun okulvitroj - cent dudek kilogramojn. 

- Kaj sen okulvitroj? 

- Sen okidvitroj mi ne vidas la ciferojn. 

juda humuraĵo de Josef Shemer 

Gudrun Pausewang 

LUDI MILITON 

Kiel jam plurjara abonanto ĉiam mi legas kun granda intereso la gazeton 
REGo. Kaj leginte en la numero 1 (56) la artikolon de Anna Striganova (pp. 24- 
26), mi decidis, ke nepre devas respondi al ĝi, t.e. sendi tekston el tradukita de mi 
nova libro. Temas pri unu el la rakontoj de la libro “Pacrakontoj” de Gudrun 
Pausewang. Sajnas al mi, ke tiu rakonto plene reagas al la supre menciita artikolo. 

Nora Caragea (Germanio) 

Onklo Bernardo denove faris viziton al la familio. Filipo tre ŝatis lin. Onklo 
Bernardo estis dek kvin jarojn pli aĝa ol la patro de Filipo kaj havis jam grizan ha- 
raron. Kun li neniam estis enue, kvankam li havis nur unu brakon. La alian li perdis 
dum la pasinta milito. 

Dimanĉon antaŭtagmeze ili foriris por kune fiŝkapti. Sed fulmotondro kun tre 
forta pluvo forpelis ilin hejmen. Posttagmeze, kiam la tuta familio sidis antaŭ la 
televidilo, okulumis onklo Bernardo kun Filipo kaj ili foriris, nerimarkitaj de la 
aliaj. 

“Belegas aero ĉi tie”, onklo Bernardo diris, kiam tuj malantaŭ la ĉevalpaŝtejo ili 
ekiris la vojon en la arbaron. “Kaj kion ni faru nun?” 

“Ludi militon”, Filipo respondis fulmrapide. 

Onklo Bernardo ne respondis. Sed kiam Filipo rigardis lin plena de espero, li 
demandis penseme: “Ludi militon? Cu tio povas esti tiel bela?” 

“Belega”, Filipo diris. “Kaj tutcerte ne enuiga.” 

“Ne, tutcerte ne”, reagis onklo Bernardo. “Milito vere ne estas enuiga.” 

“Oni povas mortpafi aliajn kaj per tanko superveturi ĉion, ĵeti grenadojn kaj su- 
perruzi la malamikon kaj malliberigi lin, malsuprensalti per paraŝuto kaj entute 
vere batali”, Filipo reagis entuziasmigita. 

Li miris, ke onklo Bernardo denove ne respondis. 

“Dum milito oni povas pruvi sian kuraĝon”, Filipo daŭrigis klarigi. “Oni povas 
iĝi heroo. Kaj oni povas fari tiom multe, kiom oni ne rajtas fari kutime. Kaj antaŭ 
ĉio oni povas venki. Venki donas plezuron - aŭ ĉu vi ne opinias tion?” 

“A1 milito apartenas minimume du,” onklo Bernardo diris. “Unu, kiu venkas, 
kaj la alia malvenkas.” 

“Oni do ne devas esti tiom stulta por malvenki”, Filipo diris fervore. 

“Sajnas al mi, ke vi tre bone konas la militon”, la onklo respondis. 

“Kompreneble,” Filipo diris, “ĉiam mi rigardas la militajn filmojn.” 

“Aha,”, la onklo diris. 

“Kaj kiam komenciĝas la milito, plej ofte la homoj ekĝojas kaj iĝas tute senpa- 
ciencaj”, Filipo diris. 

“Tio estas ja vera”, onklo Bernardo diris malserene. “Ankaŭ mi antaŭĝojis - ĉar 
mi ne konis la militon. Mi imagis ĝin tia kia en la filmoj: la bonuloj venkas, la 

malbonuloj malvenkas, la senkulpuloj estas savitaj kaj la kulpuloj estas punataj. Ĉu 
ne?” 

“Plej ofte”, Filipo respondis malcerte. 

“Do, bone”, onklo Bernardo diris, “ni do ludu militon. Sed mi konas la militon. 
Pro tio mi nur ludas la tute veran militon, ne tiuspecajn Westem- bataletojn.” 

“Ho jes”, Filipo reagis entuziasmigita, “ni do ludu tute veran militon!” 

“Mi timas, ke vi tute ne imagas, kion vi spertos”, la onklo diris. “Vi komencos 
plori.” 

“Ĉu mi?” Filipo diris ridetante. “Je tio vi povas atendi tre longe.” 

“Filipo,” la onklo diris preskaŭ solene, “mi ne volas persvadi vin al tiu ludo. Se 
vi komencas ektimi kaj eble vi volas ludi ion alian, mi ne nomos vin malkuraĝa. 
Sed mi avertas vin.” 

“Do, eku, eku”, jubilis Filipo, “mi volas ludi militon!” 

“Kiu el ni ambaŭ diros unue ‘Sufiĉas!’, tiu malvenkis en tiu milito”, la onklo 
diris. 

“Konsentite”, Filipo diris kun brilantaj okuloj. 

“Konsentite. Do nun ni komencu.” 

“Ni ja ankoraŭ ne havas pafilojn”, Filipo diris kaj levis du kradajn branĉojn. 
Unu el tiuj li transdonis al la onklo. Tiu eksilentis rigardante supren. Kaj li kriis: 
“Malaltflugaj aviadiloj!”, kaptis Filipon je la nuko kaj ĵetis sin kun li en la koton 
sub iu betulo. 

“Sed... onklo Bernardo”, Filipo kriis, “mia dimanĉa pantalono!” 

“Kapo malsupren”, la onklo tondris. “Mentono en la saŭcon. Ne moviĝu. Aŭ ĉu 
vi volas, ke ili fara el vi hakitan viandon?” 

Filipo trempis la mentonon en la koton. Per unu okulo li vidis, ke ankaŭ onklo 
Bernardo surhavis sian bonan pantalonon. 

“Damne, ili revenas!” la onklo kriis. “Malsupren en la fosaĵon!” 

“Sed tiu ja estas plena de akvo”, balbutis lamentanta Filipo. 

“Rigardu!” kriis la onklo kaj puŝis lin kraele. “Aŭ ni pereos!” 

Filipo stumblis falante en la fosaĵon, en kiu troviĝis malpura-bruna pluvakvo. 
Gi fluis en liajn kaŭĉukajn botojn. Kaj ĝi atingis liajn genuojn. 

“Kaŭra!” la onklo kriis al li. “Ili ja vidas vin el distanco de dek kilometroj!” 

“En la akvon?” Filipo demandis timigita. 

Sen iu respondo la onklo premis lian ŝultron malsupren. Filipo devis ekkaŭri 
kun sia postaĵo en la akvo. La onklo kaŭris apud li. 

“Panjo certe insultos”, lamentis Filipo. 

“Vi ne plu havas Panjon”, onklo Bernardo diris. “Bombo trafis vian bienon an- 
taŭ momento. Via Panjo tuj mortis. A1 via avino bombosplito forŝiris la maldek- 
stran kraron. Si estas nun mortanta pro sangoperdo. Via patro estas mortigita de 
plafona trabo. Kaj via avo perdis siajn du okulojn. Via fratineto ankoraŭ vivas, sed 
ŝi perdiĝis sub ruinaĵoj. Oni ne plu trovos ŝin. Tie ŝi pereos mizere. Nun vi estas 
orfo, Filipo. Vo devas nun streĉi viajn fortojn por sola transvivi la militon. For el la 
fosaĵoj, la aviadiloj estas for. Sed tie vidalvide aŭdiĝas pafoj. Mi kredas, ke alprok- 
simiĝas tie la malamika infanterio, por bari al ni la revojojn. Tuj ni devas foriri de 

ĉi tie.” 

Apenaŭ Filipo plena de akvo grimpis el la fosaĵo, la onklo diris mokeme: “Kie 
estas via pafilo?” 

Konfiizita Filipo turniĝis. Tie ĝi ja fluis en la fosaĵo. 

“Alportu ĝin - rapidege!” komandis la onklo. “Kiel vi volas fari militon sen 
armilo? Vi ja iĝas ridinda. Kaj la malamikoj estas jam tre proksimaj. Tion vi pagos 
per via vivo!” 

Hontigita Filipo kaŭris malsupren ĉe la fosaĵa rando. Li klopodis alproksimigi 
la bastonon el la akvo. Sian dorson li turnis al la onklo. 

“Nun mi ludas kvazaŭ unu el viaj malamikoj”, la onklo diris. 

“Atendu momenton”, lamentis Filipo”, “unue mi devas havi mian pafilon...” 

Sed tuj la onklo kriis: “Levu la manojn!” kaj preparis sian pafilon. Filipo estis 
terurita. 

“Levu la manojn - rapide!” la onklo tondris. “Cu vi kredas, ke mi atendas, ĝis 
kiam vi mortigas minl Cu vi opinias, ke mi perdus la favoran okazon por pereigi 
vin?” 

“Ne”, Filipo kriis, “mi ne metos la manojn supren, mi ne volas esti la malven- 
kito!” 

Kaj liĵetis sin al la onklo, kiu ĉi-momente diris “paf!”, kaj Filipo per du pugnoj 
tamburis sur lia brusto. 

“Kion tio signifas?” la onklo demandis. “Vi estas morta. Vi kuris rekte en mian 
pafon. Faligu vin. Vi estas nun kadavro, kaj mi forŝiros viajn botojn de la piedoj, 
ĉar mi bezonas ilin.” 

Sed Filipo kriĉis: “Mi ne estas morta! Mi ne estas morta! Kaj nun mi faras vin 
morta!” 

Tuj la onklo premis sian pafdon inter la genuojn, per sia sola mano li kaptis la 
knabon ĉe la nuko kaj ĵetis lin meze en la urtikan arbustaron inter la vojo kaj la 
fosaĵa rando. Filipo hurlis pro la doloroj. Ne nur la brakoj brulis. La urtikoj vipis 
ankaŭ lian vizaĝon. 

“Tio estas malhonesta!”, li kriis furioze. 

“Cu vi opinias, ke dum milito okazas io honesta?” la onklo demandis, kies mal- 
seka pantalono gluiĝis al liaj kmroj. “Se vi volas havi ion honestan, vi devas ludi 
ion alian. Dum milito ĉiu nur klopodas pereigi la alian, ne gravas kiel.” 

“Kaj krome vi estas multe pli forta ol mi”, ploris Filipo. 

“Dum milito ĉiam unu estas pli forta ol la alia. Antaŭe vi devus kapitulaci. 
Tiamaniere vi povus eviti ĉion alian.” 

“Sed tiel mi ja estus la malvenkinto!” Filipo diris. 

“Ciuj, kiuj partoprenas militon, estas malvenkintoj, kvankam kelkfoje iuj 
aspektas, kvazaŭ ili venkis”, la onklo diris. “Kaj nun kuru pri via vivo, se nepre vi 
volas daŭrigi la vivon. Venas la tankoj!” 

“Helpu al mi forlasi la urtikojn”, Filipo petis malforte. 

“Cu ni ne volus ludi veran militon?” la onklo demandis. “Dum milito neniu 
helpas al iu alia eliri la aĉaĵon. Eliru, mi diras! For! Aŭ ĉu vi volas esti platigita?” 

Li puŝis la knabon antaŭ sin. 

“For de la vojo - ek en la arbaron!” la onklo anhelis. “Kura, kiom ajn rapide vi 
povas!” 

La botoj frotis, la pantalono gluiĝis. La haŭto inter la kraroj frotiĝis. 

“Mi ne plu povas, onklo Bemardo!” Filipo lamentis. 

“Certe vi ankoraŭ povas”, la onklo spiraĉis, “se mi diras al vi, ke nun mi estas 
denove malamiko kaj provos detrui vian kapon per la kolbo. Kura - mi venas!” 
Kaj li svingis sian bastonon kaj kriaĉis kun grimacanta vizaĝo: “Redonu al mi mian 
brakon, vi damnita hundaĉo!” 

Filipo ektimis. Tiel lia onklo neniam antaŭe aspektis: kiel sovaĝa besto - 
brutulo! 

Li komencis kuri. En kotoplena kavaĵo li perdis unu boton. Li ne kuraĝis halti. 
Li daŭrigis kuri sur ŝtrampo, paŝis sur dornaj branĉetoj, sur branĉetoj kaj branĉoj. 
Jen kaj jen li laŭte ekkriis pro doloroj. Malantaŭ si li aŭdis alproksimiĝi la anhelan- 
tan onklon. Tute senkonscie pro timo li ŝtormis en la dornoplenan densejon antaŭ 
si, kaj li sentis ke la pantalono tie pendiĝis kaj ŝiriĝis, la dimanĉa pantalono. Poste 
li perdis la duan boton kaj surpaŝis dornojn. Li aŭdis sin ekhurli kiel hundo. Lia 
koro batis ĝis la kolo. 

Subite li ekkonsciis, ke li ne plu aŭdis la onklon anhelanta post si. Flaste li 
ĉirkaŭrigardis. La onklo estis ne plu videbla. 

Sed tie antaŭ la arbustoj - ĉu tie ne troviĝis io kun la koloroj de ĉemizo de 
onklo Bernardo, verde-flave-kvadrata? 

Filipo ekstaris, rigardis pli atente, maldecide li revenis. Jes, vere, tie kuŝis onklo 
Bernardo kun la vizaĝo malsupren kaj ne moviĝis. Lia brako pendis etendita en 
mirtela arbusto. 

Kiel narkotita Filipo kliniĝis super li. 

“Onklo Bernardo”, li flustris. 

La onklo ankoraŭ ne moviĝis. 

Filipo konsternita karesis lian grizan hararon petante: “Leviĝu, onklo Bernardo, 
mi petas vin, bonvolu leviĝi!” 

Sed la onklo ne leviĝis. Tiam Filipo pro timego sentis grandan varmegon. Li 
komencis plori. 

“Cu vi estas morta?” li plorsingultis. “Ho, mi petas vin, ne estu morta!” 

Li karesis la hararon de la onklo, la verde-flave-kvadratitan ĉemizon, la malvi- 
van manon. Ciam pli laŭte li ploris kaj pli senespere. En la varmego iĝis malvarmo. 
Li tremegis. Pro teraro klakis liaj dentoj. 

“Vi ja ne povas esti morta, tiel simple”, li ploraĉis. 

Tiam la onklo malrapide leviĝis kaj turniĝis. En lia vizaĝo gluiĝis abiaj pingloj 
kaj muskofloketoj. Filipo fiksrigardis lin konsternita pro perplekso. 

“Tamen vi ja vivas”, li flustris. 

“Ne”, la onklo diris. “Mi estas morta. Mi estas trafita de kuglo. Min mortpafis 
iu, kiu estas ankaŭ onklo de tia knabo. Estus simpatia homo - estu iu, kiu dum 
paco neniam venus al la ideo mortigi iun ajn. Cu ni daŭrigu la ludon?” 

“Ne”, Filipo balbutis, “mi satiĝis.” 

“Ankaŭ mi”, la onklo diris. 

Silentaj ili serĉis la botojn de Filipo. Unu el ili Filipo trovis, la alian trovis la 
onklo. Kaj poste ili ekiris hejmen. 

“Nia milito daŭris apenaŭ dek du minutojn”, la onklo konstatis. 

Filipo rigardis lin mirigita. A1 li ĝi ŝajnis senfina. 

“Cu morgaŭ denove ni ludu militon?” la onklo demandis. 

“Ne”, Filipo respondis haste, “neniun militon. Nenion plu pri milito.” 

“Antaŭe mi ja traktis vin aĉe”, la onklo diris. “Mi ne faris tion facilanime. Sed 
mi faris tion, ĉar mi ŝatas vin. Mi volas klarigi al vi, kio fakte estas milito.” 

“Mi tiom timis vin”, spiraĉis Filipo kaj suprentiris la nazmukon. “Vi aspektis 
kiel besto, kiam vi postkuris min kun la bastono.” 

“Dum la milito la homoj iĝas bestoj”, la onklo diris serioze. 

“Kaj poste mi timis pri vi, ĉar mi pensis, ke vere vi estas morta.” 

“Dum milito tia morto estas ĉiutagaĵo. Siatempe mi ne plu rigardis, kiam mi 
vidis la kuŝantajn mortintojn ĉe la vojrando. Por vi la morto ne estu ĉiutaga. Mi 
volas, ke vi havu viajn du brakojn. Neniu tanko platigu vin, neniu bombo frakasu 
vin, neniu pafo tratli vin. Vi kaj ĉiuj, kiujn ni ambaŭ amas, restu vivantaj sen 
damaĝoj. Kaj se vi volas esti heroo, vi trovas okazon esti heroo ankaŭ dum paco.” 

Filipo ŝovis sian manon en la manon, kiu restis ankoraŭ al lia onklo, kaj diris: 
“Mi tiom deziras, ke vi havu ankoraŭ vian alian manon.” 

“Mi ja estis ankoraŭ bonŝanca”, la onklo diris. “Vi vidas: oni povas ankoraŭ 
vivi nur kun unu mano. 60 milionoj da homoj perdis sian vivon dum la pasinta 
milito. Inter tiuj certe troviĝis ankaŭ kelkaj miloj da tiaj knaboj kiel vi.” 

Dum la lasta parto de la vojo ili silentis. Inter la paŝtejo kaj la bieno la onklo 
diris: “Mi kredas, ke via patrino ektimus, se ŝi vidus vin tiel se ia preparo. Atendu 
ĉi tie, ĝis kiam mi klarigos al ŝi ĉion. Mi timas, ke ŝi estos kolera je mi. Si ja nen- 
ion scias pri milito. Si naskiĝis nur post la milito.” 

“Mi jam scias, kion ŝi diros”, Filipo diris. “Kompatinda infano! Li ja povas 
malsaniĝi je pneŭmonio! Kaj kia aflikto pri la ĉemizo kaj la pantalono!” 

“Mi promesos al ŝi, ke mi aĉetos novan ĉemiozn kaj novan pantalonon!” la 
onklo diris, “kaj grandan pakon da paperaj naztukoj. Tian valoron la afero havas 
por mi. - Kiam mi fajfos, vi povos veni”. 

Kiam la onklo iris kelkajn paŝojn, Filipo vokis post li: “Dankon, ke vi montris 
al mi la militon.” 

La 4-an de majo festis sian 60-jariĝon konata tihvina esperantisto kaj tre bona 
homo Viktoro Kandalinskij. REGo gratulas lin kaj deziras longan vivon, bonan 
sanon, feliĉon kaj novajn E-aktivaĵojn! 

POR VIKTORO 

Nia vivo estas longa, Viktoro, 

Longa pli, ol de 1’ viraro rusia. 

Do se foje perfidemas la koro - 
Traktu tion kun tolero konscia. 

Nia vivo estas riĉa, Viktoro, - 
Riĉa pli, ol ĉiutaga grizejo, 

Car ja, ekster la rutina laboro, 

Ni la mondon opinias la hejmo. 

Nia vivo estas trafa, Viktoro, 

Ne misvoja, ne sencela, ne blinda. 

Nia oro, nia sola trezoro 
Estas nia amikaro fidinda. 

Nia vivo estas bela, Viktoro, 

Car la sun’ leviĝas en oriento, 

Car pli gravas ĉiam floro ol gloro, 

Car superas ĉiam forton la sento. 




Do plu vivu ni kaj danku por tio 
Nian sorton kaj senkorpan misteron, 

Kaj en ĉiu nova vivofolio 
Skribu amon, venkon, bonan aferon. 

Mikaelo Bronŝtejn (Tihvin) 

